
PAUNAWA 

Higit na pinili ng may-akda ang paggamit ng katagang ‘Ang’ bilang pantukoy sa Pangalang 
Pantangi ng ating Dakilang Lumikha - Allah kaysa sa katangang ‘Si’ dahil sa mga sumusunod 
na kadhilanan : 

Ang pangalang Allah ay isang Ngalang Pantangi. Magkagayun, tatalakayin lamang natin ang 
mga angkop na kataga sa mga Ngalang Pantangi. 

Ang mga Ngalang Pantangi ay lagi nang nagsisimula sa malaking titik. May dalawang pantukoy 
lamang ang maaaring pagpilian bilang pang-una sa mga ito, ang ‘Si’ at ang ‘Ang’. 

PANTUKOY NA ‘Sl’ 

Ayon sa aklat na may pamagat na ‘Balarilang Pinagaan’ na isinulat at isinaayos ng tatlong 
dalubhasa na pawang may Ph.D. sa larangan ng wikang Pilipino matutunghayan ang ganitong 
paliwanag: 

‘Ang pantukoy na ‘Si’ ay ginagamit na pang una sa Ngalang-tao. (Tingnan ang pahina 130) 
Halimbawa : 

1 . Si Fatima ay anak na bunso ni Ibrahim. 

2. Si Yusot ay sadyang mabilis sa paggawa ng mabuti. 

3. Si Muhammad ay isang batang mapaggmahal sa magulang. 

Ating mapapansin na kapag ginagamit ang pantukoy na ‘Si’ ang tinutukoy nito ay ‘Tao’. Ito ang 
likas at karaniwang ginagamit sa pagsasalitaa at maging sa pagsulat ng sinumang marunong 
ng wikang Pilipino. 

Bukod pa rito, ang katagang ‘Si’ ay ginagamit ding pantukoy sa mga sumusunod : 

1. Alinmang nagsatao 
Halimbawa: 

a. Nagpakita si Anghel Gabriel sa ganap na anyong-tao kay Birheng Maria. 

b. Si Iblis ay nagsatao at nagnakaw sa mga abuloy na binabantayan ni Abu 
Huraira. 

2. Binigyan ng Katauhan, Karakter o Personalidad 
Halimbawa: 

a. Si Venus ay diyosa raw ng kagandahan. (isang planetang binigyan ng 
personalidad) 

b. Si Babe ay isang karakter sa Pelikulang Ingles. (Isang baboy na binigyan ng 
karakter) 

c. Si Maria Makiling ay diyosa raw ng kagubatan. (Isang bundok na binigyan ng 
katauhan) 

3. Mga Sinasambang May Konseptong-Tao 
Halimbawa: 

a. Naniniwala ang iba na ang ama raw ni Hesus ay si Jehova (Ama?). 

b. Si Yahweh ay nilikha ang tao at kapagdaka’y nagsisi. (Nagsisi?) 

c. Si Baal ay isang diyus-diyusan na may anyong-tao. (Anyong-tao?) 

4. Mga Ngalan ng Pook / Bagay / Katangian / atbp. Na ginagamit bilang Pangalan ng Tao. 
Halimbawa: 

a. Si Riyadh ay naglakbay papuntang Jeddah mula sa riyadh. (Ngalan ng Pook) 

b. Si Sampaguita ay may kakaibang istilo ng pag-awit. (Ngalan ng Bulakalak) 

c. Si Mayumi ay anak ni mang Andoy. (Isang Katangian) 

Sa mga naturang paliwanag at halimbawa, ating mapupuna na ang pantukoy na ‘Si’ ay 
ginagamit na pang-una sa anumang pangalang umuugnay sa pagiging tao - sa anyo, hugis, 
konsepto o pagturing. 


PANTUKOY NA ‘ANG’ 

Sa kabilang banda, ang pantukoy na ‘Ang’ ay ginagamit sa mga Ngalan Pantanging Hindi 
ngalan ng Tao. 

Ayon din sa nasabing aklat na may pamagat na Balarilang Pinagaan, ‘Ang pantukoy na ‘Ang’ 
ay ginagamit na pang-una sa ngalang pantanging Hindi Ngalan ng tao.’ (Tingnan ang 
pahina 130) 

Halimbawa : 

1. Ang Shariah ay batas Islamiko ng mga Muslim. 

2. Ang Makkah ay dinarayo ng mga Muslim sa panahon ng Hajj. 

3. Ang Republika ng Pilipinas ay kabilang sa mga Bansang Asia. 

Kung ating susuriing mabuti, kapag ang panatukoy na ‘Ang’ ay ginagamit bilang pang-unawa 
sa mga ngalang pantangi, ating makikita na ang mga tinutukoy nito ay hindi Ngalan ng Tao. 
Mapupuna rin natin na ang mga karaniwang tinutukoy nito ay kadalasang walang kasarian. 

Bilang karagdagan, ang pantukoy na ‘Ang’ ginagamit din sa ibang mga Pangalan ng Allah. 

Halimbawa: 

Al-Khaliq - Ang Lumikha 
Al-Rahim - Ang Maawain 
Al-Malik- Ang Hari 


PANG-UKOL NA ‘Nl’ AT ‘KAY’ 

Ang likas n akaakibat ng pantukoy na ‘Si’ ay ang mga pang-ukol na ‘Ni’ at ‘Kay’. Ayon din sa 
naturang aklat, ‘Kung pangalan ng tao, ang tagaganap ay ginagamitan ng pang-ukol na 
‘Ni’. (Tingnan ang pahina 112) 

Halimbawa : 

1 . Si Ahmad ay kilalang mabait at makadiyos. Kaya naman, ang pitagan at paggalang kay 
Ahmad ay lagi nang narron. Gayunpaman, hindi alintana ni Ahmad ang mga papuri sa 
kanya upang malayo siya sa pagmamalaki at pagkukunwari. (Ang Pantukoy at mga 
Pang-ukol sa Tao. 

PANG-UKOL NA ‘NG’ AT ‘SA’ 

Ang likas na kakibat ng pantukoy na ‘Ang’ ay ang mga pang-ukol na ‘Ng’ at ‘Sa’. Ayon din sa 
naturang aklat, ‘Kung pangngalang hindi ngalan ng tao, ang tagaganap ay 
pinangungunahan ng pang-ukol na ‘Ng’ (Tingnan ang pahina 112). 


Halimbawa: 

1. Ang Allah ay lagi nang mapagpatawad. Nasa kamay ng Allah ang ating kaligtasan. Sa 
bawa’t sandali, lagi tayong humingi ng habag sa Allah. (Ang Pantukoy at mga Pang- 
ukol sa Hindi Tao) 

Ang mga naturang paliwanag at mga halimbawa ay nakatulong sa pagpapasiya ng may akda 
upang piliin ang mga katagang ‘Ang’, ‘Ng’ at ‘Sa’ bilang pang-una sa pantanging pangalan ng 
Allah dahil Siya ay hindi tao at Siya ay walang kasarian. 

MARAMING SALAMAT PO. 

PAMBUNGAD NA PANANALITA 

Ang lahat ng papuri ay sa Allah 1 iii 2 lamang, ang Panginoon ng lahat ng nilikha. Ako ay 
nagpapakupkop sa Kanya laban sa isinumpang si Satanas. Sinumang ginabayan ng Allah M, 
walang makapagliligaw sa kanya at sinumang hinayaang maligaw ng Allah, walang 
makapaggagabay sa kanya. Ako ay sumasaksi na walang tunay na Diyos na dapat sambahin 
maliban sa Allah ng walang katambal, at ako ay sumasaksi na si Propeta Muhammad s§ 3 ay 
huling Sugo at Alipin ng Allah. 

Una sa lahat, ako ay lubos na nagpapasalamat sa Allah M, ang Nag-iisang Tagapaglikha, sa 
pagbibigay Niya sa akin ng pagkakataong talakayin ang paksang ito. Layunin ng maikling 
babasahing ito na tuklasin ang paraan kung papaano makilala ang tunay na nag-iisang relihiyon 
o pamantayan ng buhay na itinakda ng Allah sa Kanyang mga nilikha. Sa pamamagitan nito, 
mabibigyang-linaw ang mga nakabalot na agam-agam sa kaisipan ng tao sa kanyang pagkilala 
sa tunay na pananalampalataya. Ang pagsusuring ito ay hindi nangangailangan ng malalim na 
pagbalangkas bagkus ilang mga payak na halimbawa lamang upang madaling maunawaan. 
Mga simpleng pagsasalarawan nang may batayang pinanghahawakan upang maiwasan ang di 
makatarungang paglalahad ng magkabilang panig. 

Ang Banal na Qur’an ay nagpahayag: 

“O kayong mga naniniwala, magpakatatag ng dahil sa Allah M>, bilang mga 
makatarungang saksi, at huwag hayaang ang galit at poot gg iba ay maging dahilan 
upang umiiwas kayo sa katarungan. Maging makatarungan! Higit na malapit ito sa 
kabanalan. At matakot sa Allah M>, Katotohanan, lubos na batid ng Allah M> ang iyong 
mga ginagawa. ’’ Banal na Qur’an: Al Maidah [5]:8 

Nais ko ring bigyan ng linaw na ang paggamit ng ilang talata sa Bibliya sa aklat na ito ay hindi 
nangangahulugang naniniwala sa kabuuan ng Bibliya ang may akda. Ang mga talata sa 
Bibliya na ginamit at ginawang pang-ugnay sa paniniwala ng Muslim at Kristyano ay batay sa 
pananaw ng mga pantas ng Islam sa kanilang Fatwah 4 . Ang paggamit ng mga talata sa Bibliya 
ay binigyan ng kapahintulutan ng mga nakararaming mga Ulama 5 at ipinahayag ang ganito: 

“Ang mga nakaraang kapahayagan ay dumanas ng napakaraming pagsasalin, 
pagdadagdag at pagbabawas, katulad ng sinabi ng Allah M> sa Banal na Our’an. 
Samakatuwid, ang isang Muslim ay hindi pinahihintulutan na basahin o tunghayan ang 
mga ito. Ang tanging pagpapahintulot ay kung ang taong gagamit nito ay may sapat na 
kaalaman at may hangaring ipakita kung ano ang mga pagkakamali at mga 
pagkakasalungatan sa Bibliya. 6 ’’ 

“.. . subali’t ang mga nagsasaliksik ng katotohanan na may sapat na kaalaman na may 
hangaring pangibabawin ang katotohanan sa kasinungalingan, ay pinahihintulutang 
basahin ang mga naunang kapahayagan upang ipakita ang nilalaman nitong mga 


1 Ang pangtanging pangalan ng nag-iisang tunay na Diyos ay (Allah) Siya ay lumikha ng tao, jinns, anghel at lahat ng bagay 

na nasa mga kalangitan, kalupaan at lahat ng nasa pagitan nito, (nakikita at di nakikita). Nilikha rin Niya ang unang Tao na si Adan 
at Eba. Siya ay walang pangangailangan sa Kanyang mga nilikha. Bagkus ang lahat ay nakasandig sa Kanya. Hindi Siya 
ipinanganak at hindi rin nagka-anak. Siya ay walang katulad. 

3 Subhanna Wa Ta’ala (Ang Kaluwalhatian at Kataas-taasan) 

3 Sallalahu alayhi wa sallam - Nawa ay itampok ng Allah 5® ang pagbanggit sa kanya at iligtas siya sa ano mang kasamaan. 

4 Mga pinagkasunduang opinyon na hinango ayon na rin sa Qur’an at Sunnah. 

5 Mga pantas ng Islam 

6 Ang sagot na ito ay binigyang katugunan ng “The Permanent Oommittee of Seholars in Saudi Arabia (Fatawa - Musatirrun wa al- 
Mughtaribeen). Tinipon ni Abu Anas Ali ibn Husain Abu Lauz sa kanyang Aklat na “Oommon Questions trom New Muslim, p. 27. 

kasinungalingan o iwanan ang mga tagasunod nito ng walang kadahilanan na hindi na 
alamin kung bakit sila ay mali’ 7 

Batay sa naturang Fatwah, malinaw na ang paggamit ng Biblia ay pinahihintulutan lamang sa 
mga may sapat na kaalaman upang mabigyang-linaw ang ilang mga di pagkakaunawaan 
hinggil sa pananalampalataya at mabigyan ng kasagutan. Kasunod nito, ang maingat na 
paggamit sa mga talata ng Biblia at mga paglalahad na kinakailangang pinatotohanan ng Banal 
na Qur’an. Bagaman ang mga Muslim ay naniniwala sa mga naunang kapahayagan na 
ipinadala ng Allah & sa ilang mga Propeta tulad ni Dawood s@ 8 na pinagkalooban ng Zabur, 
Abraham m\ ng Suhut, Moses m\ ng Torah, at Issa (Hesus tm) na pinagkalooban ng lnjeel, 
tanging ang Banal na Qur’an lamang ang nananatili sa orihinal na anyo nito laban sa anumang 
pagbabago. Ang mga unang aklat tulad ng binanggit ng mga Ulama ay nagdanas ng malaking 
pagbabago, magkagayon ang paniniwala sa mga naunang kapahayagan ay ibabatay lamang sa 
kanilang orihinal na anyo. Sa kabuuan, ang paggamit ng mga talata ng Biblia ay hindi 
pangunahing bagay sa pagpapaliwanag sa Islam, dahil hindi mapapasubalian na ang huling 
kapahayagan, ang Banal na Qur’an, at ang mga tinipong Hadeeth ng Propeta Muhammad M ay 
sapat na upang ang lahat ng mga katanungan ay mabigyan ng kasagutan at paglilinaw. Ang 
pagbubukas ng isip sa katotohanan at patnubay ay tanging sa mula sa Allah M lamang. 

“at ganoon pa man Kami ay nagpadala ng mga malilinaw na Tanda; at katotohanan ang 
Allah M ang nagbibigay ng gabay sa nais Niyang patnubayan! Banal na Qur’an:AI-Hajj 
[22]:16 

Nais ko ring bigyang linaw na ang paggamit ng salitang Kristiyano sa aklat na ito ay tumutukoy 
sa mga grupo na nasasaad sa Banal na Qur’an na kung tawagin ay mga Angkan ng Kasulatan. 

Ang Banal na Qur’an ay nagsabi: 

“Katotohanan, inyong matatagpuan mula sa tao ang mga Hudyo at Pagano ang may 
pinakamatinding poot sa mga mananampalataya;at inyong matatagpuan ang may 
pinakamalapit na pagmamahal sa mga mananampalataya ay yaong nagsasabi: Kami ay 
mga Kristiyano.” Ito’y sa dahilang ang iba sa kanila’y mga pare at mga monghe, at sila’y 
hindi mapagmataas. 

At kapag nakikinig sila sa pahayag na ibinaba sa Sugo, makikita mong nag-uumapaw sa 
luha ang kanilang mga mata dahil nakilala nila ang katotohanan. Sila’y nagsasabi: 
“Panginoon Namin! Naniniwala kami; kaya’t itala kami sa mga saksi." Banal na Our’an: Al 
Maidah [5]:82-83 

Ang katagang Kristiyano ay kakatawan bilang pangkalahatang katawagan sa mga hindi 
Muslim at ang pinakapundasyon ng kanilang paniniwala ay ayon sa mga turo ni Hesus m\. 
Gayundin naman, ang katagang Muslim na patuloy na gagamitin bilang katawagan naman sa 
mga taong sumusunod, tumatalima at sumusuko sa nag-iisang Allah M, at sila’y nasa estado 
ng pananalampalatayang Islam. 

Bibigyan ng daan sa aklat na ito ang isang masusing pagsisiyasat sa pagkilatis o pagkilala sa 
isang tunay na relihiyon. Pagtutuunan din ng pansin ang mga ilang bagay na magbibigay-linaw 
sa pagkilala sa tunay na relihiyon. Magsasagawa tayo ng mabisang pamamaraan at 
katanggap-tanggap na batayan tungo sa katotohanan. 


7 Majmoo' Fataawa wa Rasaa’il Fadeelat al-Shaykh Muhammad ibn Saalih al- Uthaymeen (naway kahabagan siya ng 
Allah), vol. 1, p. 32-33 (www.islam-qa.com) 

Ang mga sumusunod na paglalahad ay isang pagsisikap upang maiparating sa bawa’t 
mambabasa ang isang maliwanag at katanggap-tanggap na pamamaraan sa pagtuklas ng 
isang natatangi at nag-iisang Tunay na Relihiyon. Hangad natin ang patnubay ng ating Dakilang 
Lumikha tungo sa isang malaya at matalinong pagtuklas ng katotohanan. 



Raed Capule 

Riyadh, K.S.A. 

ANO ANG KAHULUGAN NG RELIHIYON? 

Mahalagang isaalang-alang natin ang mga paksang dapat talakayin upang ganap nating 
maabot ang layunin ng aklat na ito. Bagaman maraming katanungan ang dapat bigyan ng sapat 
na kasagutan sa larangan ng relihiyon, pumili tayo ng ilang pundamental na paksang 
makapagbibigay katatagan upang higit nating maunawaan ang talakayang ito. 

Ang relihiyon sa makabagong kahulugan nito ay binubuo ng tao o pangkat ng tao na 
naglalayong mag-alay ng debosyon at isinasaalang-alang ito bilang isang pananagutan sa 
isang relihiyosong paniniwala na may kaakibat na pamamaraang umuugnay sa mga 
relihiyosong pag-uugali, rituwal na pagsasagawa. 9 Ito ay nagsisilbing isang bahagi ng buhay ng 
tao na tumutugon sa kanyang ispiritual na pangangailangan at bilang isang aspeto rin ng 
kanyang pamumuhay sa mundong ito. Ang relihiyon ay isang napakalaking bahagi na 
ginagampanan sa buhay ng tao sapagka’t ito ang nagiging pamantayan niya sa pagbabago ng 
kanyang pag-uugali at mga gawain at maging ang kanyang pag-asam na makamtan ang 
ispirituwal na kaligtasan. Ang paniniwala sa relihiyon ay likas na bahagi ng buhay ng isang 
taong nagnanasang magkaroon ng pagbabago hindi lamang sa pakikiharap niya sa 
makamundong galaw, higit sa lahat ang kanyang mithiing makamit ang magandang buhay 
pagkatapos ng kamatayan. 

Sa kabilang dako naman, ang Islam ay nagbibigay kahulugan sa relihiyon sa higit na malawak 
na konsepto na kung tawagin sa salitang arabik ay deen 10 . Ang relihiyon ay bahagi lamang ng 
pananalampalatayang Islam sapagka’t sakop nito ang isang ganap na pamamaraan ng Buhay, 
maging ito ay pampamilya, pangkalakalan, panlipunan, pamahalaan, pangkalikasan, agham at 
kaalaman, politikal, ispirituwal at relihiyon, kaisipan, atbp. Samakatuwid, ito ay isang 
pamamaraang ipinagkaloob ng Tagapaglikha upang mabuhay ang tao sa ilalim ng Kanyang 
mga batas, kautusan, at ayon sa tamang paniniwala at pagkilala sa Kanya. Bilang ganap na 
pamantayan ng buhay ng tao, hindi lamang nito itinataguyod ang pagkilala at pagsamba sa 
nag-iisang Diyos, bagkus inilalahad din sa kabuuan nito ang mga pamamamaraan ang 
pagpapatupad ng mga pamamaraan itong naayon sa batas ng Allah Sa maikling kahulugan 
nito, ang pisikal at ispiritual na pangangailangan ng tao ay tinutugunan ng 
pananalampalatayang Islam. Taliwas sa ibang lipunan na ang pamahalaan at ang Simbahan ay 
magkahiwalay. Ang Islam ay kaiba, ang batas ay mula sa Allah 5S at hindi batas na ginawa 
lamang ng tao. Ang Allah 5S na Siyang may likha ng tao at Siya lamang ang may lubos na 
kaalaman kung ano ang angkop at makabubuti sa kanyang mga nilikha. Sa katunayan, ang 
panlipunang batas na ipinaiiral ng isang tunay na Islamikong bansa ay hango sa Banal na Aklat 
ng Allah 5S, ang Qur’an. 

Katotohanan, aming ipinahayag sa iyo (O Muhammad M) ang Aklat (Our’an) nang may 
katotohanan para sa (patnubay ng) sangkatauhan. Siyang tumatanggap ng patnubay 
pinabuti ang sariling kaluluwa; subalit siyang naliligaw ay pininsala ang sariling 
kaluluwa. Ni hindi ka itinalaga (O Muhammad M) bilang tagapamahala sa kanila. Banal na 
Qur’an :Az-Zumar [39] :41 

Sa kapakanan ng mga mambabasa na hindi pa Muslim, gagamitin ang salitang “relihiyon” 
bilang pinakamalapit na kahulugan ng salitang “deen” upang maging payak at maunawaan ang 
paksang bibigyan ng daan. 


9 Mirriam Webter Oollegiate Dietionary, 10 ,h Edition 

10 Kumpletong pamamaraan ng buhay 

SINO ANG TAGAPAGTATAG NG RELIHIYON ? 

Sa unang paksa, naipaliwanag natin na ang tunay na kahulugan ng relihiyon ay isang 
pamamaraan ng buhay na ipinagkaloob sa atin ng Lumikha upang ang bawa’t tao ay tumahak 
sa tamang landas. Sa malawak na pananaw nito, walang sinumang tao ang maaaring magtatag 
ng mga batas o kautusan na ganap na makatutugon sa pangunahing pangangailangan ng 
sangkatauhan. 

Kung ang tunay na kahulugan ng relihiyon ay tamang pamamaraan ng Buhay, samakatuwid 
walang sinumang tao ang maaaring magtatag ng relihiyon sapagka’t ang relihiyon, sa tunay na 
diwa at kahulugan nito, ay may lakip na batas na dapat tuparin ng isang tao. 

Ang Dakilang Lumikha lamang ang may tanging karapatan na magtatag at magbigay ng 
relihiyon kaalinsabay ng mga batas at kautusan. At ang relihiyon (pamamaraan ng buhay) ay 
patuloy Niyang ipinahayag mula pa noong nilikha Niya ang unang tao-(sina Adan at Eba) 
hanggang sa ihayag ito sa kabuuang anyo kay Propeta Mohammad at patuloy na ipatutupad 
hanggang sa Araw ng Paghuhukom. 

Sa kaisipan ng ibang tao, ang relihiyon ay maaaring itatag ng kahit na sinong tao. Sa 
katotohanan, kahit sinong Propeta na isinugo ng Dakilang Lumikha ay hindi mga tagapagtatag 
ng Relihiyon. Ang Relihiyong Kristiyanismo ay hindi itinatag ni Hesukristo, ang relihiyong 
Judaismo ay hindi itinatag ni Propeta Moises, ang relihiyong Islam ay hindi itinatag ni Propeta 
Muhammad. Ang mga Propeta ay mga Sugo lamang ng Diyos na binigyan ng karapatan at 
kakayahan upang isakatuparan ng tamang pamamaraan ng buhay na tinatawag nga natin sa 
payak na kahulugan na “ relihiyon”. Si Moises ay hindi nagsabi na ang kanyang relihiyon ay 
Judaismo. Hindi ito matutunghayan sa Lumang Tipan o maging sa kanyang orihinal na 
Kasulatan na Tawrat. Si Hesus ay walang sinabi na ang kanyang relihiyon ay Kristiyanismo. 
Walang matutunghayang salita si Hesus na tumutukoy sa Kristiyanismo. Samantala, ang Banal 
na Qur’an na siyang huli sa lahat ng Banal na Kasulatan ay nagpahayag na ang Islam ang 
tunay at tanging relihiyon sapagkat ito ay nagmula sa Kanya. Ang Islam ay hindi kathang isip ni 
Propeta Muhammad bagkus ito ay kanyang ipinamahagi bilang mensahe sa kanya ng Nag- 
iisang Diyos, ang Allah. Ang mga Propetang isinugo ng Diyos sa lupa na kinikilala ng 
sangkatauhan tulad ni Adan, Noah, Abraham, Lot, Ismael, Isaak, Moises, Aaron, David, 
Solomon, Hesus at ang huli na si Propeta Muhammad ay iisa ang dalang relihiyon. Ito ay 
relihiyong ng kapayapaan. Sa wikang ginamit ni Moises at Hesus, ito ay tinawag na shalom. Sa 
wikang ginamit na arabik ito ay Islam-isang katagang hinango sa salitang salam na ang literal 
na kahulugan nito ay Kapayapaan, kapayapaan sa kapaligiran, kaisapan, kalooban at katawan 
ng sinumang naghahangad na isuko ang kanyang buong sarili sa Nag-iisang Diyos-ang Allah.. 

“Katiyakan, ang (tunay) na relihiyon sa paningin ng Allah ay ang Islam (ganap na 
pagtalima at pagsuko sa Kanyang kalooban)” Banal na Qur’an:AI-lmran [3]:19 

At dahil mayroon lamang isang Tanging Diyos, at iisa lamang ang pinagmulan ng tao, 
samakatuwid isang panuntunan o relihiyon lamang ang ipinagkaloob upang ang lahat ng tao ay 
magkaroon ng isa at tanging pagkilala sa kanilang Diyos. Hindi Niya binigyan ng sariling 
relihiyon ang mga Hudyo, at hindi rin naman binigyan ng sariling relihiyon ang mga Kristiyano at 
hindi rin naman binigyan ng sariling relihiyon ang mga Muslim, bagkus isang Relihiyon ang 
ipinagkaloob Niya para sa sangkatauhan. 

“Katotohanan, Aming ipinadala ang (kapahayagan) inspirasyon sa iyo (O, Muhammad) 
katulad ng Aming pagpapadala ng (kapahayagan) inspirasyon kay Noah at sa mga 
propetang (dumating) pagkaraan niya. At Amin ding binigyang inspirasyon si Abraham, 
Ismael, Isaak, Hakob at ang Al Asbat (labindalawang anak ni Hakob), Hesus, Hob, Jonas, 
Aaron, at si Solomon at kay David ipinagkaloob ang Zabur (Psalmo). Banal Na Qur’an:An- 
Nisa [4]: 163 

ANO ANG PANGUNAHING ARAL NG ISANG TUNAY NA RELIHIYON? 

Ang pangunahing aral o katangian ng halos lahat ng mga relihiyon ay ang paniniwala sa iisang 
Diyos o ang Kataastaasang Nag-iisang Diyos na siyang Pinakamakapangyarihan at 
Nakakaalam ng lahat. Ang mga tagasunod ng bawa’t relihiyon ay naniniwala na ang kanilang 
Diyos na sinasamba ay katulad ng Diyos na sinasamba ng iba at tanging ang pagkakaiba ay 
ang pamamaraan ng pagsamba at ang pagkilala sa pangalan Niya. Ang ganitong pananaw ay 
hindi tinatanggap sa Islam. Ang Islam ay nagtatakda na ang paniniwala ay may kaakibat na 
gawa na umaayon sa utos ng Dakilang Lumikha. Ang paniniwala sa nag-iisang Diyos, ang 
pamamaraan ng pagsamba at ang pagkilala sa pangalan Niya ay may tamang pamantayan at 
gabay na sumasang-ayon sa iisang batas na Kanyang ipinagkaloob. Ang Banal na Qur’an ay 
nag-aatas na hikayatin ang mga “Angkan ng Kasulatan”, at magkasundo sa iisang salita hinggil 
sa nag-iisang Diyos: 

“Sabihin (O Muhammad 0) ■ O Angkan ng Kasulatan (Hudyo at Kristyano)! Halina kayo sa 
isang salita na makatarungan sa amin at sa inyo, na wala tayong ibang sasambahin 
maliban sa (nag-iisang) Allah M, at hindi tayo magbibigay ng ano mang katambal Niya, at 
hindi tayo kukuha ng ibang Diyos maliban sa Allah M,” At kung sila ay tumalikod, 
magkayo’y, sabihin, “Saksi kayo na kami ay Muslims”. Banal na Our’an: Al-lmran [3]:64 

Ang nasabing ayat 11 ay nagbibigay diin sa bawa’t Muslim na hikayatin ang mga Hudyo at 
Kristyano na magkaisa sa iisang paniniwala na walang dapat sambahin maliban sa nag-iisang 
Diyos- ang Allah M. Ipinakikilala sa talatang ito ang pagiging makatarungan sa pagkilatis ng 
katotohanan, at isang salita o ugnayan na kung saan ay magiging katanggap-tanggap sa bawa’t 
panig. 

Ang Kaisahan ng Allah 5fe ay nagtatagubilin sa tao na IISA lamang ang nararapat na pag-ukulan 
ng pagsamba. Kasunod nito, nararapat na IISA lamang ang relihiyon na dapat tangkilikin ng 
tao, magkagayon, makatarungan lamang na IISA din ang pamamaraan ng pagsamba. 

At sinabi ng Allah M "Huwag sumamba sa dalawang Diyos. Katotohanan, Siya lamang 
ang nag-iisang Diyos. Banal na Our’an: An-Nahl [16]:51 

Ang paniniwala sa Nag-iisang Diyos ay hindi nagtatapos sa simpleng paniniwala lamang, ang 
paniniwala ay pinagtitibay ng gawa at ang gawa ay nararapat na sumasang-ayon sa 
kagustuhan ng Nag-iisang Diyos. Samakatuwid, marapat lamang bigyan ng pansin na ang 
Islam ay nagtuturo ng isang paniniwala sa Nag-iisang Diyos, ang Allah 5fe, na pinagtitibay ng 
gawa ayon sa kautusan ng Nag-iisang Diyos. Anumang uri ng paniniwala na walang 
pagsagawa ay itinuturing na walang saysay. 

Sa mabilis na paglipas ng panahon ang Kaisahan ng Allah M, ang pagkilala sa IISANG 
relihiyon at ang iisang pamamaraan ng pagsamba ay nabahiran ng maraming pagdadagdag o 
pagbabawas. Nagsulputan ang iba’t ibang pananalampalataya na halos lahat ay nag-aangkin 
na nasa kanila ang kaligtasan. Ang pagtatakda ng Allah 5fe sa kaganapang ito ay isang 
pagsubok sa talino ng tao sa kanyang malayang pangangatuwiran upang malaman kung ano 
ang tama at mali. 


ANO ANG TUNAY AT HINDI TUNAY NA RELIHIYON? 

Sa kasalukuyan ay nagkalat ang napakaraming bilang ng relihiyon na umaabot na halos humigit 
kumulang na 20,000 kabuuan sa buong mundo. Hindi pa kasama rito ang ibang relihiyon 
katulad ng Hudismo, Budhismo, Zoroastrinismo at mga sekta nito. Ang mga relihiyong ito ay 

kalimitan nang itinatatag ng isang karismatikong lider o mangangaral na may layong “iligtas” 
ang tao sa impiyerno, o di kaya’y may personal na interes katulad ng pagpapayaman o maging 
isang maimpluwensiyang personalidad ng lipunan. Ang ilan naman ay kinilala o itinuring na 
isang institusyon sa dami ng mga tagasunod nito. Ang iba naman ay patuloy na nagpapakita ng 
mga kamangha-manghang bagay na kung minsan ay hindi kayang ipaliwanag ng kaisipan ng 
tao, katulad ng pagpapagaling ng mga may sakit na tinanggihan ng gamutin ng mga 
dalubhasang mangagamot. Nagsisilbi namang itong pag-asa ng mga taong limitado sa 
katotohanan, nabuhayan ng puso at walang atubili sa pagsapi sa mga nasabing relihiyon. 
Subali’t kung ating tatanungin ang ating sarili, sa dami ng nagkalat at nagsulputang relihiyon, 
ano ang garantiya natin na ang relihiyong ating kinasasapian ay isang tunay na relihiyon na 
maghahatid sa atin sa tagumpay sa kabilang buhay? Ano ang mga pamantayan o katangian ng 
isang relihiyon upang masabing ito ay isang relihiyong galing sa nag-iisang Lumikha na nag- 
aangkin ng isang tunay na relihiyon nang walang bahid ng anumang pag-aalinlangan? Ang 
tunay bang relihiyon ay makikita sa dami ng tagasunod nito? Ang tunay bang relihiyon ay ang 
pagpapakita ng mga nakamamanghang bagay, pagpapagaling ng mga malulubhang 
karamdaman, mga himala na maging ang siyensya ay walang maibigay na katuwiran? Sapat 
ba ang pamantayang ito sa pagkilala sa tunay na relihiyon? 

Ang Allah 3% ay nagbabala sa ganitong mga huwad na mangangaral na ito : 

“At iwanan yaong ( mga taong) ginagawang laro at libangang ang kanilang relihiyon, at 
nalilinlang ng buhay dito sa mundong. Subalit paalalahanan (sila) nitong (Qur’an)upang 
ang kaluluwa’y di maharap sa kapahamakan sa sariling gawa. Banal na Qur’an:AI An’am 
[6]:70 

“at inilagay ka Namin (O Muhammad M) sa (tamang) Landas ng relihiyon, kaya’t sundan 
ang landas na ito, at huwag sundan ang hangarin ng mga walang nalalaman”. Banal na 
Qur’an:AI-Jathiyah [45]:18 

Bilang tao pinagkalooban tayo ng Allah M ng sapat na katalinuhan upang gamitin sa pagtuklas 
ng mga bagay hinggil sa ating pananalampalataya na maghahatid sa atin sa tagumpay sa 
kabilang buhay. Ang pagtatanong ay isang magandang paraan upang tuklasin ang mga bagay 
na hindi natin alam. Hindi ito pagpapakita ng kamangmangan, bagkus pagpapakita ng 
katalinuhan. Ang bawa’t tanong ay pagtuklas ng kaalaman at ang bawa’t kaalaman ay 
mabisang sandata sa kamangmangan. Sinasaliksik ang kaalaman at hindi ito kusang lumalapit. 
At ang malawak na kaalaman ay magbibigay ng katotohanan. Ang Banal na Qur’an ay 
nagpahayag: 

“O Allah M, palawakin Mo ang aking kaalaman” Banal na Qur’an: Al-Taha [20]:114 

Ako’y bigyan Mo ng dunong ng tunay na karunungan, yamang ako’y nagtiwala sa utos 
Mong ibinigay. Salmo 119:66 

Ang relihiyon bilang pangunahing kaagapay ng tao ay nararapat na pagtuunan nang higit na 
pagsisiyasat tungo sa kanyang kaligtasan. Madaling sabihin ng sinuman na siya’y ligtas na. 
Subali’t ano ang batayan ng kanyang kaligtasan? Ang unang dapat tanungin ay ang ating sarili. 
Ang relihiyon bang kinabibilangan ngayon ay nagsasabi ng totoo at maituturing na isang tunay 
na relihiyon? Ang tanong ay nagbibigay-diin sa katagang “TUNAY”- at dito magsisimula ang 
ating pagsisikap na makita ang simpleng pamamaraan sa pagbaybay ng katotohanan. 

ANO ANG KAHULUGAN NG KATAGANG “TUNAY”? 

Hindi kaila sa lipunan na talamak na ang paggamit ng salitang “tunay” upang ang kanilang mga 
layunin o pagnanais ay mabigyan ng pansin at tanggapin. Kung ikinababahala ng marami ang 
pag-aangkin ng bawa’t samahan o organisasyon na sila ay tama, higit na dapat ikabahala ang 

paggamit ng katagang “tunay” sa bawa’t relihiyong itinatatag ng tao. Kung tunay nga ang lahat 
ng mga nagsulputang relihiyon, sadyang magbibigay ito ng kalituhan sa tao. Papaano susuriin 
kung alin ang tunay na relihiyon? Nararapat na siyasatin ito at bigyan ng tamang kahulugan ang 
katagang “tunay” upang malaman ang tunay na relihiyon . 

Ang katagang “Tunay” ay isang salita na nagbibigay angkop sa kahulugang 
tama,totoo,lehitimo,lantay o “HINDI NAGBABAGO”. Ano ang maibibigay na simpleng 
halimbawa sa kahulugang ito. Upang makilala kung tunay nga ang isang bagay, kinakailangang 
dumaan ito sa mga pagsubok katulad ng pagkilatis sa ginto. Kadalasa’y itinutubog ito sa isang 
kemikal. Kapag ang ginto, sa pagtubog sa kemikal ay nagbago, itinuturing itong huwad. 
Samakatuwid, ang isang bagay upang maituring na tunay, nararapat na hindi ito 
mahaluan, maragdagan o mabawasan. Anumang bagay na nahaluan, naragdagan o 
nabawasan ay nawawala sa orihinal na anyo nito at itinuturing na isang huwad dahil sa 
ito ay NAGBAGO. Sa pagbibigay natin ng isang makatotohanan kahulugan ng “tunay”, 
magkagayon ang ibig sabihin ng isang “tunay na relihiyon” ay “hindi nagbabagong 
relihiyon”. Subalit papaano natin patutunayan na ang isang relihiyon ay hindi nagbabago? 
Dadako tayo sa mga simpleng pagsisiyasat hinggil sa kung ano nga ba talaga ang “tunay” o 
“hindi nagbabagong” relihiyon. Ang relihiyong hindi nagbago ay isa sa katangian ng isang 
tunay na relihiyon na siyang kong bibigyang ng pansin sa mga susunod na pagsisiyasat. 

MGA KATANGIAN NG ISANG TUNAY NA RELIHIYON 

Sa paglipas ng panahon tungo sa tinatawag na kaunlaran, ating mapupunang dumami na rin ag 
bilang ng mga relihiyon. Nasa kalituhan na ang maraming tao dahil sa iba’t ibang konsepto, 
pamamaraan at paniniwala ang nagsulputan. Ang lahat ay nag-aangkin at nagsasabi na sila 
ang tunay. Alin nga ba ang tunay na relihiyon? Papaano ito patutunayan? Kinakailangang may 
pinanghahawakang batayan upang masabing tunay nga ito. 

Ang Banal na Qur’an ay nagpahayag ng isang hamon sa sangkatauhan hinggil sa pagsasabi ng 
katotohanan. 

‘‘....at tawagin ang iyong mga saksi bukod sa Allah jfe kung kayo ang nagsasabi ng 
katotohanan. ” Banal na Qur’an:AI-Baqara [2]:23 

Ang naturang ayat ay humihingi ng saksi bilang pagpapatoo sa kanyang sinasabi. Magkagayon 
kinakailangan ilahad ang saksi bilang isang mapagkakatiwalaang batayan at katibayan. Ang 
ganitong kaso ay katulad ng paglutas ng isang kaso sa korte. Upang mapatunayang tama at 
maipanalo ito, kinakailangan ang bawa’t panig ay may sapat na pinanghahawakan at matibay 
na katibayan. Ang mga pagpapatunay ng bawa’t panig ay batay sa kani-kanilang di-mapag 
aalinlanganang katibayan, at mga saksi na walang bahid ng pagdududa sa kanilang pagbibigay 
ng pahayag hanggang sa matapos ang usapin. Ano mang kaso na walang maiharap na 
batayan ay hindi nagtatagal sa korte kahit saglit, at kaagad itong tatalikuran ng sinumang 
hukom. Ganito natin ilalahad ang ating pagsusuri sa pagkilala sa tunay na relihiyon. Nararapat 
na may sapat na pinanghahawakang katibayan bilang pagpapatunay. Sa mga sumusunod na 
pagtalakay, ating ipakikilala kung ano ang HUWAD at ano ang TUNAY na relihiyon. 

1. KATURUANG WALANG PAGBABAGO 

Binigyang-diin sa mga naunang pahina ang ibig sabihin ng “Tunay”. Ang nananatiling 
lehitimo,lantay at HINDI NAGBABAGO: hindi nahaiuan, naragdagan o nabawasan upang 
manatili sa katangian niyang tunay.Ganito natin susuriin ang katayuan ng isang 
pananampalataya. Upang maituring na ito ay tunay, nararapat na hindi nagbago ang 
katuruang napapaloob dito. At upang maging katanggap-tangap nang walang pagdududa sa 

ating pagsisiyasat, nararapat na isangguni ito sa mga dalubhasa hinggil sa usaping ito. Tulad 
halimbawa na kung masakit ang ngipin, walang dapat lapitan kundi ang dalubhasa hinggil dito... 
ang Dentista. Kung ang problema ay pagpapatayo ng bahay, natural lamang na lapitan ay 
iyong dalubhasa o eksperto dito... Arkitekto o dili kaya’y karpintero. Gayundin naman sa 
pananalampalataya o relihiyon, kinakailangang lapitan ang mga dalubhasa o eksperto tungkol 
dito. Sino nga ba ang higit na dalubhasa sa bagay na ito? Mga Pari ba? Pastor ? Ministro ng 
simbahan? Pantas ng mga Aklat? o Mga lider ng mga relihiyon? Walang pag-aalinlangang 
sasang-ayunan ng nakararami na walang ibang dalubhasa tungkol dito kundi ang mga Propeta 
o Sugo na pinagkatiwalaan ng Allah M. Mga isinugo ng Allah sa tao upang maging 
tagapagpahayag ng Kanyang salita. 

Katotohanan, nagpadala kami sa bawat Ummah (bansa, pamayanan) ng Sugo at 
nagpahayag: “Sambahin ang Allah (lamang), at layuan ang Taghut (lahat ng dios diosan, 
hal. Huwag sambahin ang Taghut katambal ng Allah M)”. At ilan sa kanila ay ginabayan 
ng Allah at ang ilan sa kanila ay naligaw. At maglakbay sa kalupaan at masdan kung ano 
ang kinahinatnan ng mga nagtatwa sa katotohanan Banal na Qur’an:AI- Nahl [16]:36 

“At sa bawa’t Ummah(bansa,pamayanan) ay mayroong isang Sugo: at kapag ang 
kanilang Sugo ay dumating, hahatulan sila nang may katarungan, at hindi sila 
magagawan ng pagkakamali”. Banal na Qur’an:Yunus [10]:47 

Lagi Akong nagsusugo ng Aking mga aliping Propeta upang sabihin sa inyong talikdan 
na ninyo ang inyong masamang pamumuhay atgawin ang nararapat. Jeremiah 35:13 

Isang malinaw na katotohanan na ang mga Propeta ang pinagkatiwalaan ng Allah M ayon na 
rin sa mga kapahayagang ipinagkaloob sa kanila. Ang iba’y maaaring magsabing wala na ang 
mga Propeta, kaya’t papaano tayo sasangguni sa kanila? Totoo ito, subali’t ang kanilang mga 
mensahe ay patuloy nating matutunghayan sa mga pahina ng mga kapahayagang nasulat. 
Ating pagtutuunan ng pansin ang mga Propeta hinggil sa kanilang mga gawa, turo at ipinag- 
uutos. Ang pagkilatis sa isang tunay na relihiyon ay ating ibabatay sa mga mensahe ng mga 
Propetang ipinadala ng Allah M. 

Bilang unang tao na nilikha ng Allah, si Adan ay itinuturing na unang Propeta o Sugo na 
ipinadala ng Allah sa lupa. At bilang Sugo ng Allah pinag-utos Niya kay Adam at sa 
kanyang lipi ang PAGSAMBA LAMANG SA NAG-IISANG DIYOS. Sinabi sa Banal na Qur’an: 

“At sambahin ninyo Ako, ito ang tamang landas”. Banal na Qur’an: 36:61 

Maging ang tanging aklat ng mga Kristyano ay binanggit din ang ganito: 

Huwag kayong magkaroon ng ibang diyos, maliban sa akin. Exodus 20:3 

Samakatuwid,ang unang katuruan na ating pagbabatayan nang walang labis, at walang kulang 
ay ang pagsamba lamang sa Nag-iisang Diyos. Hindi ito dapat mahaluan, maragdagan o 
mabawasan upang mapanatili ang pagka-orihinal nito at upang masabi itong tunay. 

Sa panahon ni Propeta Nuh m\ (Noah), siya ay inalipusta ng tao dahil sa pagtatayo niya ng 
isang malaking barko sa isang lugar na malayo na kung saan ay malayo sa dagat. Nagpahayag 
din Siya ng katuruang ipinag-utos ng Allah 5fe, Ang PAGSAMBA LAMANG SA NAG-IISANG 
DIYOS. 

“Katotohanan, Aming ipinadala si Noah sa kanyang angkan, at kanyang sinabi: «O 
aking angkan, Sambahin ang Allah 3fe/ Wala kayong ibang Diyos maliban sa Kanya. 
Katiyakan, ako ay natatakot para sa inyo sa kaparusahan sa malagim na Araw”. Banal na 
Qur’an: Al Aaraf[7]:59 

Maging si Propeta Abraham tm ay nagpahayag din ng PAGSAMBA LAMANG SA NAG-IISANG 
DIYOS. 

“At (tandaan) nang Aming itinuro kay Abraham s&i ang pook na (banal) Bahay (at 
sinabing): “Huwag magtambal ng iba (sa pagsamba) sa Akin. At gawing sagrado ang 
Aking Bahay para sa mga umiikot dito, at sa mga nakatayo, at sa mga yumuyuko’t 
nagpapatirapa sa pagdarasal. ” Banal na Qur’an: Al Hajj [22j:26 

Si Propeta Musa (Moses) na pinagkalooban ng Allah M ng Torah (Batas) ay nag-uutos din sa 
PAGSAMBA LAMANG SA NAG-IISANG DIYOS, 

“At (tandaan) nang sinabi ni Moses sa kanyang angkan: “O aking angkan! Katotohanan, 
kayo nagkamali sa pagsamba sa baka, kayat manumbalik sa pagsisisi sa iyong 
Tagapaglikha, at patayin ninyo ang mga nagkasala at ito ay(higit na) mainam sa paningin 
ng iyong Tagapagiikha”. Kabanata Banal na Qur’an :AI Baqara [2]:54 

Sa katunayan, ang kapahayagang pinanghahawakan ngayon ng mga Kristyano ay nagsasaad 
sa sinasabing sampung utos ng Diyos. Na ang pangunahin ay: “Huwag kayong magkakaroon 
ng ibang diyos, maliban sa Akin’’ Exodus 20:3. 

Ito ay nagpapatunay na ang pagsamba sa Nag-iisang Diyos ay patuloy na nanatili sa kanyang 
pagiging orihinal. 

Ang pagpapadala kay Issa (Hesus tm) ay nagpatotoo at nagpatatag pa sa mga katuruang 
dinala ng mga nauna pang mga Propeta sa kanya - ang PAGSAMBA LAMANG SA NAG- 
IISANG DIYOS tulad ng binanggit sa Banal na Qur’an: 

“Kailanman ay hindi ako nagsabi sa kanila maliban sa ipinag-utos Mo sa aking sabihin: 
Sambahin ang Allah M ang aking Panginoon at inyong Panginoon”. At ako ay saksi sa 
kanila habang kapiling ko sila, Subali’t nang itinaas Mo ako, Ikaw (O Allah M) ang saksi 
sa kanila, at Ikaw ay saksi sa lahat ng bagay”. Banal na Qur’an:AI Ma-i’da [5]:117 

Sa katunayan, ating matutunghayan maging sa mga talata ng Bibliya na sinabi ni Hesus ang 
ganito: 

Sumagot si Hesus, Ito ang pinakamahalagang utos,“Pakinggan mo O Israel! Ang 
Panginoon na ating Diyos - Siya lamang ang Panginoon.” Mark 12:29 

Pinatotohanan ito ng Banal na Qur’an: 

“Katotohanan, Siya ang AiiahM ay ang aking Panginoon at inyong Panginoon. Kaya’t 
sambahin (lamang) Siya. Ito ang landas na matuwid.” Banal na Qur’an:AI Imran [3]:51 

Ang pinakamahalagang katuruang dinala ni Issa tm (Hesus): ang PAGSAMBA LAMANG SA 
NAG-IISANG DIYOS ay siya ring mensahe ng mga Propetang nauna sa kanya. Ito ay 
nangangahulugan na ang relihiyon na kanilang ipinahayag ay tunay. Walang pag-aalinlangan 
na silang lahat ay nag-aanyaya sa iisang pananampalatayang nagtuturo ng Pagsamba lamang 
sa nag-iisang Diyos. 

Subali’t si Hesus tm ay lumisan at sa kanyang paglisan, nagkaroon ng mga bagong kaganapan 
hinggil sa pagbabago ng katuruan. Lumabas ang katuruang Trinidad 12 na kung saan ay 
nagbibigay ng aral hinggil sa tatlong persona sa iisang Diyos na lubhang pinasinungalingan ng 
Banal na Qur'an: 


12 Trinidad - katuruan ipinakilala at pinagtibay sa “Oouneil of Nieea” noong 325 C.E. sa pamamagitan ng panawagan ni Emperor 
Oonstantine. Naitala na sa bilang na 2,030 na dumalo sa Konsehong ito ay 318 lamang ang tumanggap sa doktrinang Trinidad 
("Al-Seerah Al-Nabawiyya", Abu Al-Hassan Al-Nadwi, p. 306). 

“...at huwag kayong magsabi ng Tatlo! Itigil! Higit na makabubuti sa inyo. Sapagka’t ang 
Allah ay lisang Diyos. Ang Kanyang Kaluwalhatian ay may kahigtan kaysa pagkakaroon 
ng anak. Nasa Kanya ang pagmamay-ari ng lahat ng nasa mga kalangitan at ng nasa 
kalupaan. At ang Allah ay may kasapatan bilang tagapamahala ng lahat ng bagay.” Banat 
na Qur’an:An-Nisa[4]:171 

Lumabas din ang katuruang pagtubos sa kasalanan sa pamamagitan ng pagkamatay ni Hesus 
ssi sa Krus: 

Sumainyo din nawa ang biyaya at kapayapaang mula kay Hesukristo, ang tapat na saksi, 
ang panganay sa mga patay at ang tagapamahala sa mga hari ng lupa. Siya ang umibig 
sa atin at naghugas sa atin mula sa ating mga kasalanan sa pamamagitan ng kaniyang 
dugo. Biblia (Pahayag 1:4-6) 

na nakakagulat na ang mismong ang Biblia ay sinalungat ang sariling pahayag hinggil sa 
konsepto ng pagtubos sa kasalanan sa pamamagitan ng dugo ni Jesus o ng kanyang 
pagkamatay sa Krus: 

Ang Ama ay di dapat pagdusahin sa kasalanan ng anak ni ang anak sa kasalanan ng 
Ama; Kung sino ang may sala ay siyang dapat magdusa. Deuteronomy 24:16 

Ito ay isang patunay na hindi ito kailanman itinuro ni Jesus a® o ni Moses Abraham a® o ng 
lahat ng Propeta ang pagtubos sa kasalanan sa pamamagitan ng pagbuhos ng dugo. Ang 
Banal na Qur’an ang nagtuwid nito at nilinaw ang pangyayari hinggil sa tunay na pangyayari sa 
sinasabing “pagkamatay” ni Hesus: 

“At kanilang sinabi (nang may pagmamalaki), “Aming napatay ag Messiah Hesus ■&:, ang 
anak ni Maria, ang Sugo ng Allah M,” ngunit hindi nila napatay, ni naipako si Jesus 
bagkus ang kamukha lamang niya at ibang tao ang napatay nila. Bagaman tila ganoon 
nga ang ipinakita sa kanila, at yaong nagtalo-talo(tungkol ) dito ay puno ng pag- 
aalinlangan,wala silang sinusunod kundi haka-haka. Sapagka’t katiyakan hindi nila siya 
napatay (si Jesus) anak ni Marya.” Banal na Qur’an:An-Nisa[ 4]: 157 

Lumabas din ang katuruang manang kasalanan. Ang pagbibigay-turing kay Hesus m\ bilang 
Diyos o anak ng Diyos. Kung ito ay bibigyan ng malalim na pag-aaral, kahi’t ang Biblia ay hindi 
nagbibigay ng katotohanan sa mga aral na ito. 

Kung isa-isa nating suriin at bigyan ng linaw kung ano ang mga katuruang ito, ating mapupuna 
na isa man sa mga ito ay hindi itinuro ng mga Propeta. Una, ang Trinidad ay hindi itinuro ni 
Propeta Adan m\, o ni Abraham m\, o ni Moses m\, o ng iba pang Propeta o maging si Hesus 
m\\ Ang Banal na Qur’an ay nagsabi hinggil sa Trinidad: 

“Katotohanan, ang mga di naniniwala ay magsasabi: Ang Allah ay ikatlo SA tatlo 
(Trinidad), “Ngunit walang ibang llah (Diyos na siyang karapatdapat na sambahin) 
malibang sa lisang llah (Diyos - Ang Allah). At kung hindi sila titigil sa kanilang sinasabi, 
isang napakasakit na kaparusahan ang magaganap sa kanila.” Banal na Qur’an: Al Mai’dah 
[51:73 

Ang katuruang si Hesus ay Diyos o Anak ng Diyos ito ay hindi kailanman inangkin ng dakilang 
Propeta na si Hesus m\. 

“At (tandaan)! Ang Allah May magsasabi: O Hesus &, ang anak ni Maria! Sinabi mo ba 
sa tao, ‘Sambahin ako at ang aking ina bilang dalawang diyos bukod pa sa Allah M? Siya 
(Hesus) ay magsasabi: Kaluwalhatian sa lyo! Hindi ko kailanman masasabi ang wala 
akong karapatang sabihin.” Banal na Qur’an: An-Nisa[4]: 116-117 

Ang Biblia ay naglalaman ng maraming talata sa pagtanggi ni Hesus tm na siya ay Diyos o 
anak ng Diyos. 

Sa aking sariling kakayahan wala akong kayang gawin. Juan 8:28 

...at ang mga salitang aking sinasabi ay hindi sa ganang akin, bagkus sa nagsugo sa 
akin. Juan14 :24 

Ang Ama ay HIGIT sa akin. Juan 14:28 

Bakit mo ako tinawag na mabuti? Walang ibang mabuti kungdi ang nag-iisa, at walang 
iba kungdi ang Diyos. Mareos 10:18 

At ang ating Panginoon, na ating Diyos, Siya lamang ang Panginoon. Mareos 12:29; 

Sinuman ang walang pagmamahal sa akin ay hindi kailanman susunod sa aking turo. 
Ang salitang aking binabanggit ay hindi sa ganang akin, bagkus sa nagsugo sa akin. 

Juan 14:24 

Ang Allah ay nagbabala sa mga ito: 

“O Angkan ng Kasulatan! Huwag magmalabis sa inyong relehiyon: ni magsabi ng 
tungkol sa Allah M maliban sa katotohanan. Si Hesus na anak ni Maria ay hindi hihigit sa 
isang Sugo ng Allah M at Kanyang Salita (mangyari nga! at nagkaganoon), na Kanyang 
iginawad kay Maria at isang Espiritu (na Kanyang nilikha) para sa kanya: kaya’t maniwala 
sa Allah Mat sa Kanyang Sugo”. Banat na Qur’an : An-Nisa [4]:171 

Ang kapahayagan na kasalukuyang hawak ng mga Kristyano ay hindi naglalaman ng malinaw 
na batayan sa doktrinang si Hesus m ay Diyos o Anak ng Diyos. Samakatuwid, ang katuruang 
ito ay hindi galing sa Diyos at hindi rin galing sa mga Propeta. Maging ang manang kasalanan 
na siyang pundasyon ng katuruang tinubos ni Hesus m\ ang kasalanan ng tao ay isang 
pagdaragdag at hindi katuruang dinala ng mga Propeta. Ang doktrinang ito ay pinawawalang- 
saysay din ng sumusunod na talata. 

Ang nagkasala ang dapat mamatay. Ang anak ay di dapat magdusa dahil sa kasalanan 
ng ama, at ang ama ay di dapat magdusa dahil sa kasamaan ng anak. Ezekiel 18:20 

Sa mga naturang paglalahad, sadyang malinaw na ang mensahe ng lahat ng Propeta ay ang 
PAGSAMBA LAMANG SA NAG-IISANG DIYOS. Subali’t nabahiran ito ng kasinungalingan, 
nagkaroon ng pagdaragdag, at ang orihinal na katuruan ay nabalutan ng misteryo. Kung ang 
isang relihiyon ay hindi naaayon sa orihinal na katuruan ng mga Propeta, ito ay maliwanag na 
nagkaroon ng pagbabago. Ang pananampalatayang may doktrinang lihis sa mensahe ng mga 
Propeta ay hindi isang tunay na relihiyon. Kaninong katuruan ang Trinidad, pagtubos sa 
kasalanan, kasalanang-mana, si Jesus bilang Diyos, atbp? Galing ba ito sa Islam o sa 
Kristyanismo? Hindi maipagkakaila na ang mga katuruang ito ay mga doktrinang napapaloob sa 
pananalampalatayang Kristyanismo! Maging matapat sa pananaliksik sa katotohanan...kayo 
ang humusga! 

Samantala sa gitna ng panahon ng kadiliman (Dark Ages) at kamangmangan, (Days of 
ignoranee) ang Allah ay ipinadala ang pinakahuling Propeta at Sugo na si Propeta 
Muhammad St. 

“Si Muhammad M ay hindi ama ng sinuman sa inyo, bagkus (siya) ang Sugo ng Allah M; 
ang panghuli sa mga Propeta. At may ganap na kaalaman ang Allah M sa lahat ng 
bagay”. Banal na Qur’an: Al Ahzab [33]:40 

At madiing ipinag-utos ng Allah J® kay Propeta Muhammad M- ang ganito: 

Banal na Our’an: Al-lkhlaas [ 112]: 1-4 

Sa Ngalan ng Allah M, ang Mahabagin ang Maawain 
Ipahayag (0 Muhammad 0 ), Ang Allah ay nag-iisa 
Siya ang ganap (sandigan ng lahat) 

Hindi Siya ipinanganak at hindi nagkaanak 
Atsa Kanya ay walang makakatuladl” 

Ang mensaheng napapaloob sa mga talatang ito ay isang kautusan kay Propeta Muhammad M 
na sabihin sa tao na “SAMBAHIN LAMANG ANG NAG-IISANG TUNAY NA DIYOS”. Kung 
ating susuriin muli ang mensaheng ito na ipinadala sa huling Propeta ng Allah M, ating 
mapupuna na ang kanyang mensahe ay kahalintulad ng mensahe ng mga nauna mga Propeta 
katulad nina Propeta Adan m\, Nuah m\, Abraham m\, Moses m\, at hanggang kay Issa 
(Hesus Wi) ? Hindi ba’t ang PAGSAMBA SA NAG-IISANG DIYOS ay hindi na isang bagong 
katuruan? Hindi ba’t ang katuruang ito ay nagpapatunay na ibinalik ng huling Propeta ang 
katuruang hindi nagbabago at nanatiling iisang mensahe mula sa mga Propeta? Samakatuwid, 
kung ang katuruang pagsamba sa Nag-iisang Diyos ay dinala ng Huling Propeta na dinala rin 
ng mga naunang Propeta, ang relihiyong ipinahayag ng Huling Propeta ay maituturing na 
TUNAY. 

Katotohanang ang PAGSAMBA LAMANG SA NAGIISANG DIYOS na napanatili sa ngayon ay 
siyang pinakapundasyon at pinamataas na antas ng paniniwala ng mga Muslim na kung 
tawagin sa wikang Arabik ay TAWHEED 3 . At ano ang pananalampalatayang ito na siya ring 
pananalampalataya ng lahat ng mga Propeta? Ito ang ISLAM, na nagtuturo sa KAISAHAN NG 
DIYOS nang walang pagtatambal sa Kanyang Pagka-Diyos. Ang Islam ay isang TUNAY NA 
RELIHIYON na tumutugon sa unang katangian ng isang tunay at katuruang hindi nagbago ! 

“Nagtakda Siya ng Batas sa Relihiyon na siya ring itinagubilin Niya kay Noah, ay siyang 
ipinahayag naman sa iyo at siya ring itinagubilin Namin kay Abraham s&i, Mosesms at 
Hesusmsr.Na itaguyod ninyo ang Relihiyon, at huwag kayong maghiwa-hiwalay dito.” 

Banal na Qur’an: Fussilat [ 42] :-13 

2. AYON SA MGA PROPETA 

Ang katangian ng isang Tunay na relihiyon ay nararapat na umaayon ito sa turo ng mga 
Propeta : 

“Sapagka’t katiyakang nagpadala Kami ng Sugo sa bawa’t Ummah(pamayanan) (nang 
may pag-uutos). Sambahin ang Allah lamang M at talikuran ang Thagut(mga diyos- 
diyosan)!Mayroon sa kanila ang pinatnubayan ng Allah M, at ang iba’y naghari sa kanila 
ang pagkaligaw. Kaya’t magsipaglakbay kayo sa kalupaan at malasin kung ano ang 
kinahinatnan ng mga nagsipagtanggi (sa katotohanan)”. Banal na Our’an :An-Nahl [16]:36 

“Hindi Namin ipinadala ang isang Sugo maliban (na magturo) sa sariling dila ng kanyang 
kalahi, upang kanyang maisalaysay nang maliwanag sa kanila ( ang mensahe)”. Banal na 
Qur’an:lbrahim [14] :4 

Gayunman, patuloy Kong sinugo sa inyo ang mga Propeta. Sinabi nila sa inyo, “Huwag 
ninyong gawin ang kasuklam-suklam na bagay na iyan! Subalit hindi sila nakinig; hindi 
nila pinagsisihan at tinalikdan ang kanilang kasamaan at patuloy rin silang nagsunog ng 
handog sa mga diyus-diyusan. Jeremias 44:4 


13 Kaisahan ng Allah 

Nang nilikha ng Allah J® ang tao, hindi Niya ito pinabayaan. Nagpadala siya ng mga Sugo o 
Propeta bilang ating huwaran o tagapagpaganap ng mga kapahayagan mula sa nag-iisang 
Diyos. Nagbibigay sila ng magagandang balita, ng katotohanan at nagsisilbing gabay tungo sa 
landas ng AllahiS®. Kung tatanggapin ng Allahd® ang lahat ng uri ng pamamaraan ng 
pagsamba, bakit pa Siya magpapadala ng mga Propeta? Ano ang saysay ng pagpapadala ng 
mga Propeta kung ang bawat naising pamamaraan ng tao sa pagsamba ay tatanggapin ng 
AllahJ®. Upang ganap na maituring na pagsamba ang anumang gawain, nararapat na ito’y 
naaayon sa turo ng mga Propeta at hindi ayon sa sariling kagustuhan. Sa dahilang iisa lamang 
ang Diyos, nararapat na iisa lamang ang pamamaraan ng pagsamba. Ano mang uri ng 
pagsamba na hindi naaayon sa mga Propeta at sa utos ng AllahJ®, ito ay hindi maituturing na 
pagsamba. 

Kadalasan, may nagsasabing ang mga Muslim daw ay hindi naniniwala kay Hesus m\. Taliwas 
ito sa katotohanan dahil ang Banal na Qur’an ang nagpapatunay: 

“Sabihin: Naniniwala kami sa AllahSk, at sa anumang ipinahayag sa amin, at sa 
ipinahayag kay Abrahman, Ismael, Jacob at sa mga Asbat (angkan ni Yakob) na tribo. At 
sa (mga Aklat) na ibinigay kina Moses, Hesus m at mga Propeta, mula sa kanilang 
Panginoon. Hindi kami nagbibigay pagtatangi sa bawa’t isa sa kanila. At kami ay 
Muslimun (sumusuko) sa Kanya (Allah). ” Banal na Qur’an: Al Imran [3]:84 

Hindi ganap ang pananampalataya ng isang Muslim kung hindi siya naniniwala kay Hesus m\ 
bilang isa sa dakilang Propeta at Sugo ng Allahd®. Ito ay walang pag-aalinlangang dahil ang 
Banal na Qur’an mismo ang nagpapatunay nito. Ang diksyonaryo ay nagbibigay kahulugan sa 
salitang “Kristyanismo.” Ito ang “paniniwala sa turo at aral ni Hesus m\ o isang disipulo, ang ibig 
sabihin ay tagasunod ni Hesus 14 tm". Ito ngayon ang ating pagtutuunan ng pansin. Sino nga ba 
ang higit na naniniwala kay Hesus m\, Muslim ba o Kristiyano? Ang paglilinaw hinggil sa sino 
ang naniniwala at sumusunod kay Jesus ay ating ibabatay sa mga aral at gawa ni Jesus sa 
panahon ng kanyang pananatili sa lupa. Ito ay bilang paglilinaw lamang sa paniniwala ng iba 
na hindi raw naniniwala kay Jesus ang mga Muslim. Narito ang ilang halimbawa. 

UNA: ANG PAGBATI NG “KAPAYAPAAN SA ISA’T ISA” 

Sa pangangaral ni Hesus tm, kanyang sinasabi na magbatian kayo ng kapayapaan sa isa’t isa. 

“...at dumating si Hesus s&iat tumayo sa gitna nila. Sumasainyo ang kapayapaan!” 

Kung si Hesus tm ay nagpapahayag ng kapayapaan,magkagayo’y dapat magpahayag din ng 
pagbati ng kapayapaan ang bawa’t isang tagasunod niya. Subalit, hindi maipagkakaila na ang 
pagbati ng mga Kristiyano sa isa’t isa ay kalimitang “ Kumusta”, “Magandang gabi o hapon po", 
“Anong Balita", “Saan ang tungo”, “Hi o Hello” o dili kaya’y sa pamamagitan na lamang ng 
pagtango o pagkaway. Ginawa na ba ng mga Kristyano na kapag nagsalubungan ay 
nagbabatian ng “ Kapayapaan nawa ay mapasainyo” bilang pagsunod at pagsasabuhay sa 
mga aral ni Hesus s@? Sadyang mabibilang kung mayroon man! Sa kabilang dako, ang mga 
Muslim magkakilala man o hindi, kapag nagkatagpo o nagsalubong, sila ay nagbabatian ng “ As 
salamu alaykum”, na ang ibig sabihin ay “ kapayapaan nawa’y sumaiyo". Ang katangiang ito 
ng mga Muslim ay hindi mapapasubalian. Sino ngayon ang higit na nakatutugon sa mga aral ni 
Hesus tm sa pagbati ng kapayapaan - Kristiyano ba o Muslim? Kayo na rin ang 
makapagsasabing Muslim ang nakatutugon sa aral na ito ni Hesus tm. 


Mirriam Webster Oollegiate Dietionary, 10 ,h Edition 

Isa sa mga katuruan sa Islam hinggil sa pagbati ng kapayapaan ay nagtatagubilin ng ganito: 
Ang Propeta Muhammad |S ay nagsabi 

Iniulat ni Abu Hurayrah: ang Propeta Muhammad ay nagsabi, “Hindi ka papasok ng 
Jannah 15 hangga’t hindi ka naniniwala, at hindi ka naniniwaia hanggang hindi kayo 
nagmamahalan sa isa’t isa. Gusto mo bang ituro ko sa inyo ang isang bagay na kapag 
inyong ginawa - ay magmamahalan kayo sa isa’t isa? Magbatian kayo ng “kapayapaan” 
sa isa’tisa.” 16 

At sa isa pang pag-uulat mula kay Abdullah ibn Amr: ang isang lalaki ay lumapit sa 
Propeta at nagtanong, “Ano ang pinakamainam sa Islam?” Ang Propeta ay sumagot, 
“Ang magpakain ng nagugutom at magbigay ng Salam sa mga kakilala at hindi 
kakilala.” 17 

PANGALAWA: PAGHUHUGAS BAGO MAGDASAL AT PAGPAPATIRAPA 

Nasasaaad din sa mga talata ng Bibliya na si Hesus tm ay nagpakita ng kababaang-loob. Sa 
kanyang pamamaraan ng pagsamba sa nag-iisang Diyos, nagsasagawa siya ng mga rituwal 
katulad ng paghuhugas ng kamay at paa at siyay nagpapatirapa sa kanyang pagdarasal 

At siya (Si Hesus ■&) ay dumako pa roon, at nagpatirapa, at nanalangin. Mat. 29:39 

Ang pagsasagawa ng paghuhugas ng paa at kamay bago magdasal at ang pagpapatirapa sa 
pagdarasal ay hindi ginagawa ng mga Kristiyano. Bagkus ito ay isinasagawa ng mga tagasunod 
ng pananampalatayang Islam. 

Ang Banal na Qur’an ay nagsabi: 

“At tumindig sa Salah (Pagdarasal), magbigay ng Zakah (itinakdang taunang 
kawanggawa), at yumuko kasama ng mga nagsisipagtirapa (sa pagsamba)”. Banal na 
Qur’an:AI-Baqara [2]:43 

“O kayong mananampalataya! Kung kayo’y naghahanda sa pagdarasal, hugasan ang 
inyong mukha, at ang inyong mga kamay (braso) hanggang sa siko; at haplusin ang 
inyong ulo (ng tubig) at (hugasan) ang inyong paa hanggang sa bukong-bukong. Kung 
kayo ay nasa karumihan (nakipagtalik sa asasa); paliguan ang buong katawan. Subali’t 
kung kayo ay may sakit o nasa paglalakbay, o galing kayo sa palikuran, o nakipagniig sa 
inyong mga asasa, at wala kayong matagpuang tubig, magkagayon, kumuha para sa 
inyong sarili ng malinis na alabok o lupa at ihaplos ito sa inyong mga mukha at kamay. 
Hindi nais ng Allah M na ilagay kayo sa paghihirap bagkus nais Niyang linisin kayo at 
upang gawing ganap ang Kanyang tulong sa inyo nang sa gayo’y maging 
mapagpasalamat kayo.” Banal na Qur’an : Al-Maidah [5]:6 

Sa ganitong uri ng pamamaraan sa pagdarasal, sino ang nakasusunod sa gawa ni Hesus m, 
Muslim ba o Kristyano? Sagutin ito nang malinis at tapat sa puso kung kayo nga ay 
makatotohanan! 

PANGATLO : ANG PAGBABAWAL SA PAGKAIN NG KARNE NG BABOY 

Bago pa man ipinadala si Propeta Hesus m ay isinugo na si Propeta Moses na pinagkalooban 
ng mga batas o kung tawagin sa Arabik ay Tawrat. Ang kapahayagan hinggil sa pagbabawal ay 
matutunghayan din sa mga kapahayagan pinaniniwalaan ng mga Kristyano at ang mga batas 
na ito ay matutunghayan sa Lumang Tipan na kung saan ang limang aklat ni Moses ay 


15 Pinakamalapit na pagsasalin sa tagalog - Paraiso 

16 Sahih Muslim 

17 Al-Bukhari at Muslim 

matatagpuan, ang Genesis, Leviticus, Numbers, Deutoronomy at Exodus. Si Propeta Hesus ay 
isang propeta na nagpapatibay sa mga batas na dala dala ni Moses. At matutunghayan sa 
Mateo 5 :17-18 ang ganito : 

“Huwag ninyong akalaing naparito ako upang pawalang-bisa ang Kautusan at ang aral 
ng mga Propeta. Naparito ako, hindi upang pawalang-bisa kundi upang ipaliwanag at 
tuparin ang mga iyon. Tandaan ninyo ito: magwawakas ang langit at ang lupa, ngunit 
kahit ang kaliit-liitang bahagi ng Kautusan ay hindi mawawalan ng bisa hangga’t hindi 
nagaganap ang lahat. ” 

Ang banal na Qur’an ay naglahad na sinabi ni Hesus m \: 

“At sa kanilang mga yapak, Aming ipinadala si Hesus asa, ang anak ni Maria, na 
nagpapatunay sa Torah na unang dumating sa kanya, at ipinagkaloob Namin sa kanya 
ang lnjeel (Ebanghelyo), na ang gabay at ilaw at pagpapatunay ng Taurat (Torah) na 
nauna pa dito, gabay at paala-ala sa mga Al-Muttaqun (mga taong may takot sa Allah)” 

Banal na Qur’an: Al-Maidah [5]:46 

Nasasaad dito na walang binago si Hesus m\ sa mga naunang batas na dinala ng mga 
naunang Sugo sa kanya. Pagpapatunay na si Hesus ay nagpapatotoo at nagpapatupad sa mga 
naunang batas na dala ni Moses tm. 

Ang baboy, ito ay nakakarimarim, ni hipuin (ang balat) o kainin ito ay ipinagbabawal sa 
inyo. Leviticus 11:13-14 

Ipinag-uutos na bawal na kainin ang karne ng baboy o ang paghipo sa balat nito ay ipinagbawal 
din. Sa maikling salita, ang katuruan dala ni Propeta Moses ay sinangayunan ni Hesus m\ na 
ang pagkain sa karne ng baboy ay mahigpit na ipinagbabawal. Magkagayunman, naging 
karaniwan na sa hapag kainan ng mga Kristiyano ang karne ng baboy, isang nakalulungkot na 
pagsuway sa mga aral ni Moses na pinagtibay ni Hesus m\. Samantala, ang mga Muslim ay 
tahasang hindi kumakain ng baboy. Isang pangangantiyaw pa nga ng ilan na dini-diyos daw ng 
mga Muslim ang baboy kaya hindi nila ito kinakain. Isa itong malaking kasinungalingan at 
kalapastangan sa mga sumusunod sa aral ng mga Propeta. Nagpahayag ang Allahdi kay 
Propeta Muhammad St sa Banal na Qur’an: 

“Ipinagbawal lamang sa inyo ang maidah (patay na hayop) at dugo, at ang laman ng 
baboy, at sa mga kinatay na inialay sa iba bukod pa sa AiiahM. Subalit kung isa sa inyo 
ay napilitan dahil sa pangangailangan nang walang kusang pagsuway, ni suwayin ang 
hangganan, magkagayo’y wala siyang kasalanan. Sapagka’t ang AiiahM ang laging 
mapagpatawad, ang Mahabagin” Banal na Qur’an : Al-Baqara[2]:173 

Sa katunayan, maging ang mga dalubhasa sa larangan ng medisina ay nagpapatunay na ang 
baboy ay isang uri ng hayop na nagbibigay panganib sa kalusugan ng tao dahil sa mga sakit na 
maaaring idulot nito. Sino ngayon ang nakasusunod sa utos ng mga Propeta tungkol sa baboy, 
Muslim ba o Kristiyano?. Sagutin nang malinis at tapat sa puso kung kayo nga ay 
makatotohanan! 

PANG-APAT: PARAAN NG PAGSAMBA 

Bigyang-pansin natin ang nangyari kay Propeta Moses nang siya ay pagkalooban ng Allahdi ng 
batas sa bundok ng Sinai. Dito naisalarawan na nakipagtipan siya sa Allah^i. Binanggit din dito 
na inutusan siya ng Allah^i na alisin ang kanyang sapin dahil ang kanyang kinatatayuang lugar 
ay banal. 

“Katotohanan Ako ang iyong Panginoon! Magkagayon alisin mo ang iyon sapin; ikaw ay 
nasa banal na lambak ng Tuwa 18 .” Banal na Qur’an: Ta-ha [20]:12 

Ganoon nga ang ginawa ni Moses, nag-alis ng sapin, naghugas at umapak sa tinatawag na 
banal na lugar. Ano ang kahalagahan at kaugnayan nito sa ating tinatalakay? Ang kahalagahan 
nito’y ang kautusang galing sa Diyos na dapat na ipatupad. Hindi lingid sa atin na wala pang 
Kristiyanong pumasok sa simbahan, na tinatawag na banal na tahanan ng Diyos, na nag-alis ng 
kanyang sapin, sapatos o tsinelas sa dakong pintuan nito. Bilang isang dating Kristiyano, wala 
akong nakita ni isang Kristiyano na pumasok sa tinatawag na banal na tahanan ng Diyos na 
nag-aalis ng kanyang sapin, sapatos o sinelas sa dakong pintuan ng simbahan. Bukod pa dito 
walang paghuhugas na isinasagawa. Samantala, kapuna-puna na kapag pumasok sa tahanan, 
unang-unang inaalis ang sapatos o sinelas dahil maaaring makarumi ito sa sala o bahay. Alin 
ba ang higit na banal, ang bahay ba o ang simbahang itinuturing nilang banal na tahanan ng 
Diyos? Ito ba’y bukang-bibig na lamang? Hindi tumutugma ang sinasabi sa ginagawal. Sa 
kabilang banda, ang mga Muslim ay inaalis ang kanilang mga tsinelas o sapatos sa may 
pintuan sa kanilang pagpasok sa Masjid. Bukod pa ito sa itinakdang «Ablution» (paghuhugas) 
bago magdasal. Muli nating tanungin ang sarili! Sino ang nakasusunod sa turo ng mga Propeta 
pagdating sa mga dapat gawin bago pumasok sa mga pook dasalan, Muslim ba o Kristiyano? 
Sagutin nang malinis at tapat sa puso kung kayo nga ay makatotohanan! 

Sa mga naipaliwanag hinggil sa isang katangian ng tunay na relihiyon, nararapat lamang 
magtanong sa sarili, magsuri at buksan ang malayang kaisipan. Kung ang pananampalatayang 
kinabibilangan ngayon ay pumapasa sa pagsusulit. 

Ang Banal na Qur’an ay nagsabi hinggil kay Hesus m\: 

“At nang dumating si Hesus m na may (dalang) maliwanag na tanda, kanyang sinabi: 
Dumating ako sa inyo nang may banal na talino at upang linawin sa inyo ang mga bagay 
na inyong pinagtatalunan; magkagayon, matakot sa AllahM at sundin ako”. Banal na 
Qur’an:Az-Zukhruf [43]:63 

Sino nga ba ang higit na tagasunod ng mga Propeta o ni Hesus m\? Muslim o Kristyano? 

3. SAKOP ANG LAHAT NG PANAHON 

“At ito ang ipinag-utos ni Abrahman sa kanyang mga anak, at gayundin ni Jacob; O 
aking mga anak! Pinili ng Allah M sa inyo ang pananampalataya; kaya’t huwag mamatay 
maliban sa pananampalatayang Islam”. Banal na Qur’an:AI-Baqara [2]: 132 

Ano ba ang ibig sabihin ng Islam? Ito ay hango sa wikang Arabik na salitang-ugat na “Salam” 
na ang kahulugan ay kapayapaan. Sa pangrelihiyong kahulugan, ito ang pagsuko, pagtalima at 
pagsunod sa nag-iisang tunay na Diyos. Sa madaling salita, sinuman ang sumusunod, 
sumusuko at tumatalima sa nag-iisang tunay na Diyos, siya ay nasa estado ng 
pananalampalatayang Islam. Katulad ng ipinaliwanag sa mga naunang pahina, ang Islam ay 
hindi lamang isang relihiyon, bagkus isang panuntunan ng buhay na pinili ng Allah ,3fe para sa 
Kanyang mga nilikha. Ang Islam ay naroon na sa simula’t simula. Bago pa man likhain ang 
tao, nagsilitawan na ang ibang nilalang bilang katuparan sa kagustuhan na Allah M. Lahat ay 
sumusunod sa kalooban ng Allah maging hayop, buntala, halaman, insekto, kabundukan, 
atbp. 19 Sino man ang sumusuko sa kagustuhan ng Nag-iisang tunay na Diyos, siya ay 


18 Isang maliit na burol sa ibaba ng bundok ng Sinai na kung saan niya tinanggap ang Torah. 

19 Ang tao sa kanyang pisikal na pangangatawan ay kusang sumusunod sa Allah. Hindi siya makapamili ng lahi at magulang. Siya 
ay marunong ng sumuso sa ina sa pagsilang pa lamang. Gagapang, tatayo at lalakad hanggang sa siya ay tatanda at mamamatay. 
Wala siyang ibang pagpipilian kundi sumunod sa itinakdang tadhana sa kanya ng Allah. Gayunpaman, binigyan tayo ng Allah ng 
kalayaang sumusod o sumuway sa kanyang kagustuhan hinggil sa pamamaraan ng buhay. 

masasabing tunay na Muslim at may pananalampalatayang Islam. Ang lahat ng Propeta ay 
Muslim at ang kanilang mensahe... ay Islam, ang pagsamba lamang sa Nag-iisang tunay na 
Diyos, ang Allahdi 

“Sapagka’t katiyakang nagpadala kami ng Sugo sa bawa’t bansa (nang may pag-uutos). 
Maglingkod sa AiiahM at talikuran ang kasamaan! Mula sa tao may iilang pinatnubayan 
ng AiiahM, at ang iba’y di mapigilan na maghari sa kanila ang kasamaan. Kaya’t 
magsipaglakbay kayo sa kalupaan at malasin kung ano ang kinahinatnan ng mga 
nagsipagtanggi (sa katotohanan)’’. Banal na Qur’an: An-Nahl [16]:36 

Pinatunayan din ng Banal na Qur’an na si Propeta Abraham m\, na kilala bilang Ama ng lahat 
ng Propeta, ay isang Muslim. 

“Si Abraham as/ ay hindi isang Hudyo ni isang Kristiyano, bagkus isang matuwid na 
Muslim (sumusunod, sumusuko at tumatalima sa Allah M)” Banal na Qur’an:AI-lmran [3]:67 

Muli, ano ang kahalagahan nito sa ating tinatalakay? Malaki ang kahalagahan nito dahil ang 
isang relihiyon ay nararapat na ganito ang isang katangian, na sakop nito ang lahat ng 
panahon, simula pa lamang sa unang tao, sa kasalukuyan, sa darating na bukas at sa huling 
araw. Ang tunay na relihiyon ay sakop ang lahat ng panahon, simula pa sa unang tao, sa 
kasalukuyan, at sa huling araw. Suriin natin ang ilang mga bagay-bagay hinggil dito. Bigyan 
natin ng pansin kung papaano naging isang Kristiyano ang isang tao. Isang ritual na sa 
pananalampalatayang Kristyanismo na kapag may sapat nang panustos ang magulang sa 
pagpapabinyag ng kanilang supling ito, kanilang dinadala siya sa simbahan upang binyagan. 
Dito bibigkasin ng Pari ang ganito: “Sa Ngalan ng Ama, ng Anak, ng Espiritu Santo, ikaw 
(pangalan ng binibinyagan) ay binibinyagan ko, at sa araw na ito isa ka nang ganap na 
Kristiyano! Isang napakahalagang tanong ang sisibol dito na dapat bigyan pansin ng bawa’t 
Kristiyano!. Papaano halimbawa kung hindi nabinyagan sa Kristyanismo ang isang bata, ano 
ang kanyang relihiyon? Maraming katanungan ang mag-uugat. Paano kung siya ay pumanaw 
na hindi nabinyagan sa Kristyanismo, saan siya pupunta sa Paraiso o sa Impiyerno? Kung 
susuriin ang katuruan na kung hindi ka mabinyagan hindi ka maliligtas, nangangahulugan ba 
ito na ang sanggol na walang bahid ng kasalanan ay mapupunta sa Impiyerno dahil lamang sa 
maagang pumanaw at hindi nabinyagan sa Kristyanismo? Hindi matatapos ang pagtatanong. 
Anong klaseng hustisya mayroon ang Diyos kung ang isang sanggol na walang kasalanan ay 
mabubulid sa Impiyerno? Katotohanan ang Diyos na Nag-iisa ang Siyang 
Pinakamakatarungan. Sa katuruang Islam hindi parurusahan ng Allah M ang isang taong 
walang kasalanan. Ang lahat ng bagong silang na sanggol ay itinuturing na nasa estado ng 
Islam ... sumusunod sa bawa’t kagustuhan ng AllahiSS. 

Isinalaysay ng Propeta na ang Allah M ay nagsabi: “ Nilikha ko ang aking mga alipin sa 
tamang relihiyon, subalit iniligaw sila ng mga demonyo.” Gayundin nagsabi ang Propeta, 
“Ang bawa’t batang isinilang ay nasa kalagayan ng Fitrah 20 , datapwa’t ginawa siyang 
Hudyo, Kristiyano o pagano ng kanyang mga magulang. Katulad ng hayop na nagsilang 
ng normal na anak, may napansin ba kayong isinilang nang putol-putol?. Al-Bukhari and 
Muslim 

Ang relihiyon ay nararapat na hindi itinatag ng tao. Dapat lamang na galing sa Lumikha na may 
higit na karapatang magkaloob sa Kanyang mga nilikha. Ang relihiyong tatag ng tao, sa tao 
makakamit ang iyong gantimpala, samantalang ang relihiyong galing sa Lumikha, sa 
Lumikha makakuha ng gantimpala. Sa dami ng iba’t ibang relihiyon, lahat sila ay nag-aankin 
ng kaligtasan. Kung hindi ka mapapabilang sa kanila, hindi ka raw maliligtas at mabibilang ka sa 


20 Isang katagang Arabik na nangangahulugan na ang lahat ng bata ay isinilang na may likas na paniniwala sa Allah at may sariling 
kusang pagsamba sa nag-iisang Allah lamang. 

mga talunan. Ano ang kanilang batayan? Papaano na si Hesus m\, si Birheng Maria, at lahat 
ng hanay ng mga Propeta, hindi sila Kristiyano? Ito ba’y nangangahulugan na silang lahat ay 
hindi maliligtas at itatapon sa Impiyerno? Ang mga taong nagtatag ng ganitong idea at 
nagsabing sila’y tutungo sa Paraiso ay silang dapat itapon sa Impierno. Alam nating lahat na 
kailan lamang naitatag ang mga tinatatawag na relihiyon. Papaano na ang mga taong namatay 
na at hindi inabot ng mga bagong tatag na relihiyon? 

Ang Islam ay isang tunay na relihiyon na sakop ang simula ng panahon, maging ang ngayon at 
hanggang sa kabilang buhay nang walang pagbabago. Ito ang tanging relihiyon sa paningin ng 
Allah5fe na katanggap-tanggap sa Kanya. 

“Sa Araw na ito’y pinaging-ganap Ko ang relihiyon para sa inyo, ginawang lubos ang 
tulong Ko sa inyo, at pinili ang Islam biiang inyong pananampalataya”. Banal na 
Qur’an:AI-Maidah [5]:3 

“Sinuman magnais ng relihiyon liban sa Islam, kailan man hindi ito tatanggapin sa 
Kanya, at sa kabilang buhay, isa siya sa mga talunan”. Banal na Qur’an :AI-imran [3]:85 

4. KALUTASAN SA MGA SULIRANIN 

Ang Islam ay hindi lamang nag-uutos at nagtatakda ng mga bagay hinggil sa pagsamba sa nag- 
iisang Diyos. Napapaloob din dito ang mga bagay na nagbibigay ginhawa sa buhay at kalutasan 
sa problema ng sankatauhan. Batay sa pananalampalatayang Islam, ang Allah ay naglaan 
ng mga solusyon na tutugon sa bawa’t problema na haharapin ng tao. Ang ilan sa mga 
pangunahing problema na patuloy na umiiral ay bibigyan natin ng daan. 

1. ALKOHOLISMO 

Ang alkoholismo ay isang malalang pangunahing sakit na patuloy na sumisira sa moralidad at 
pag-unlad ng isang lipunan. Ang sakit na ito ay kalimitang lumalaganap at nakakamatay. 
Ipinapakilala nito ang patuloy na paglala ng walang habas na pagkunsumo ng alak 21 na 
nagpapabago sa pag-iisip na nagdudulot ng patuloy na paglala ng kriminalidad. Ang pagdami 
ng mga kaso ng pangangalunya, panggagahasa, “ineest 22 ” at ang pagkalat ng AIDS ay resulta 
ng pag-inom ng alak. Sa Amerika ay may 1,900 kaso ng panggagahasa ang nagaganap sa 
bawa’t araw. Ang istatisko ay itinuturo na karamihan sa mga gumagawa ng panggagahasa ay 
nasa ilalim ng impluwensya ng alak habang ginagawa ang krimen. Dulot din nito ang mga 
pang-aabuso at pangangalunya. Ayon sa istatistiko, 8% ng Amerikano ay nakagagawa ng 
ineest, halimbawa isa sa bawat labindalawang tao sa Amerika ay sangkot sa ineest. Ang lahat 
ng mga kaso ng ineest ay dahil sa pagkalasing ng isa o kapwa lango sa alak ang biktima at ang 
salarin. At isa sa pinakamalaking dahilan sa paglaganap ng AIDS 23 ay ang alkoholismo. 

Ang islamie Researeh Foundation ay nagpalathala sa isang pampleto na nagsasabing: Kung 
ang alak ay isang sakit, ito ang natatanging sakit na ibebenta sa bote, ipinakikilala sa mga 
pahayagan, magasin, radyo at telebisyon. May pahitulot na ikalat ito, nagbibigay ng kita sa 
gobyerno sa pamamagitan ng buwis, nagbibigay ng kamatayan sa mga kalsada, sinisira ang 
pamilya at pinapalala ang kriminalidad - MAGKAGAYON ANG ALKOHOLISMO AY HINDI 
ISANG SAKIT BAGKUS ISANG GAWA Nl SATANAS! 

Ang Allah 5fe ay nagbabala sa atin laban sa ganitong gawa ni Satanas. Ang Islam ay tinatawag 
na Deen-ul-Fitrah o isang likas na relihiyon ng tao. Ang lahat ng mga layunin nito ay nakatuon 


21 Sa Pilipinas naitala na may 1.25 billion liters na konsumo ng alak na naitala noong 1998 ayon sa statistiko. 

Pakikipagtalik sa sariling kadugo (maaaring ito ay sariling ina, ama, anak, kapatid o kung saan ang kanilang pagsasama ay hindi 

Immune Disease Syndrome (isang mapanganib na sakit na wala pang makitang lunas. 


pinahihintulutan) 

23 AIDS - Aeguired 

sa pagpapanatili ng likas na estado ng tao. Ang alak ay isang paglilihis sa likas na estado ng 
tao, hindi lang sa iisang indibidwal bagkus maging sa lipunan. Nagpapababa ito sa antas ng 
tao na mababa pa sa hayop bagaman ang tao ay may likas na kahigtan. Dahil dito, ang alak ay 
mahigpit na ipinagbabawal sa katuruang Islam. 

Ang Allah M ay sinabi sa Banal na Qur’an: 

“O kayong mananampalataya! Ang khamr (lahat ng uri ng inuming nakalalango), 
pagsugal, at Al-Ansab (mga hayop na kinatay bilang alay sa diyus-diyusan), at Al-Azlam 
(palasong ginagamit sa paghahanap ng kapalaran at pasiya) ay pawang mga karumal- 
dumal na gawa ni Satanas. Kung kaya’t iwasan (ang lahat ng mga ) ito upang kayo ay 
maging matagumpay." Banal na Qur’an: Al-Maidah [5]:90 

Maging ang Biblia ay nagbabawal din dito: 

Huwag kayong maglalasing, sapagka’t nakasisira iyon ng maayos na pamumuhay, sa 
halip ay sikapin ninyong mapuspos kayo ng Espiritu. (Mga Taga-Eteso 5:18) 

Ang isang bansa na nasa ilalim ng batas ng Allah M ay nagbabawal sa pag-aangkat, pag-gawa 
at pagbebenta ng alak. Sa Islamikong Bansa ang paggawa ng alak ay itinuturing na isang 
krimen at may malaking kaparusahan. Dahil dito ang krimen ay higit na mababa kaysa sa mga 
lipunan o bansa na ang alak ay patuloy na tinatangkilik. 

2. PAGTAAS NG BILANG NG KRIMEN 

Sa bawa’t 19 na segundo ay may nagaganap na krimen sa Amerika. Ang pagpatay ay natatala 
sa bawa’t 30 minuto. May mga panggagahasa sa bawa’t 5 minuto. Isang kaso ng pagnanakaw 
sa bawa’t minuto at pagsalakay na may kasamang pananakit sa bawa’t 30 segundo 24 . Ito ang 
nakalulungkot na istatistiko ng isang pangunahin at sinasabing maunlad na bansa. Kung 
tutuusin ang eksaktong bilang ay higit na mataas dahil ang aktuwal na insidente ng karahasan 
ay mas mataas kaysa sa mga naiulat na kaso. Kaya ang panggagahasa ay may aktuwal na 
humigit kumulang na 1.7 minuto bawa’t araw. Ang pagsalakay na may kasamang pananakit ay 
mga 17 segundo bawa’t araw, at ang pagnanakaw ay nagaganap isa sa bawa’t 33 segundo. 25 
Ang iba ay nagsasabi na ang ganitong krimen ay nagaganap daw sanhi ng kahirapan. 
Pagtuunan natin ng pansin ang mga sumusunod: Ang Estados Unidos ay patuloy na masagana 
sa mga nakaraang dekada ngunit ang pagtaas ng krimen ay hindi bumababa, bagkus tumaas. 
Ang Estados Unidos bilang isa sa pinakamayamang bansa, kung tutuusin, ay dapat na may 
pinakamababang bilang ng krimen sa buong mundo, ngunit hindi ito ang nakikita. Sa kabilang 
banda, marami ding bilang ng mga mahihirap na lipunang Muslim na may pagpapahalaga sa 
Islam na nakakagulat na may mababang bilang ng krimen. Sa kasamaang palad, ang Estados 
Unidos sa ngayon ay siyang may pinakamataas ng mga bilanggo sa bilang na 690 sa bawa’t 
100,000 populasyon. 26 (Natala na may 5.9 milyon na Amerikano ang nasa piitan o dili kaya’y 
nasa ilalim ng pamamahala ng pulisya sa taong 1999.) 27 Maging ang bansang Pilipinas ay hindi 
ligtas sa paglala ng ganitong uri ng krisis sa lipunan. 28 

Ang tunay na ugat ng problema ay masalimuot at ang pinaka-ugat ay ang kawalan ng tunay na 
pagkilala at paniniwala sa batas ng nag-iisang Allah M na siyang nagdudulot ng isang krisis sa 
isang lipunan. Ang Allah M ay nagwika sa Banal na Qur’an: 


24 U.S. Oensus Bureau, Statistieal Abstraet of the United States (SAUS) Table #342. Souree: U.S. FBI. Derived from 1997 numbers. 

25 SAUS #353. Souree: US Bureau of Justice Statisties, Oriminal Victimization. Derived from 1997 numbers. 

26 Roy Walmsley, World Prison Population List. http://www.homeoffice.aov.uk/rds/pdfs/r88.pdf 

27 #2.1: http://www.cnn.com/US/9908/22BC-CRIME-USA-QFFENDERS.reut/ August 22, 1999 "Number of U.S. offenders reaehes 
reeord 5.9 million." Souree: Bureau of Justice Statisties. 

28 Kriminalidad sa Pilipinas na naitala ayon sa bilang ng naiulat na krimen na sa bawa’t 100,000 na populasyon ay may 8.3% na 
krimen nagaganap bawa’t buwan sataong 2001 base sa MIMAP Database (Souree: Philippine National Poliee) 

“At Aming ipinadala sa iyo (0 Muhammad) ang Kasulatan ng katotohanan, nagpapatotoo 
sa mga nauna pang kasulatan, at saksi (sa kabanalan ng mga ito).Kayat husgahan sila sa 
kung ano ang ipinahayag ng Allah 5fe, at huwag sundin ang mga walang saysay nilang 
kagustuhan, na lumilihis sa katotohanan na dumating sa iyo. Sa bawat isa sa inyo ay 
nagtakda Kami ng kautusan at maliwanag na daan. Kung ninais ng Allah &&, ginawa Niya 
kayong iisang bansa. Ngunit (angKanyang plano ay) upang bigyan kayo ng pagsubok sa 
Kanyang ipinagkaloob sa inyo. Kayat magpaligsahan sa mga mabubuting gawa. Ang 
balik ninyo ay sa Allah At pagkatapos ay Kanyang ipabatid sa inyo ang tungkol sa 
inyong pinagtatalunan noon:” Banal na Qur’an: Al-Maidah [5]:48 

Ang pagpatay ay isang malaking kasalanan sa Islam, nagbabala ang Allah M sa Banal na 
Qur’an: 

“Ni huwag kumuha ng buhay na ginawa ng Allah sfe na sagrado, maliban sa isang 
matuwid na pakikipaglaban. At kung sinuman ang magkamaling makapatay, binigyan 
Namin siya ng karapatan (na humingi ng Qisas 29 o magpatawad) ngunit hindi dapat 
sosobra sa tinakda na hinihingi na kabayaran sa pagkitil ng buhay; dahil siya ay 
tutulungan (ng Batas). Banal na Qur’an:AI-Ashra [ 17]:33 

Sa isang Islamikong Bansa na ang batas ay naayon sa katuruan ng nag-iisang Diyos, ang mga 
mamamayan ay ligtas sa mga krimeng pangkaraniwang nangyayari sa mga bansang 
nagpapairal ng batas ng tao. 

3. DISKRIMINASYON SA LAHI, ANGKAN AT KATAYUAN 

Ang kasaysayan ay lagi nang kasama ang paghahangad ng tao na maging higit sa iba, maging 
ito ay sa kulay ng balat, angkan o lahi, pinag-aralan, lugar na nilakihan o maging sa panlabas 
na pangangatawan. 30 

Kadalasan iyong mga maliliit o mahihirap ay siyang itinuturing na mababang uri, mahina ang 
pag-iisip at hindi karapatdapat na maging kasamahan - ito ang rasismo o ang pagtuturing sa 
sarili o isang grupo na sila ay may kahigtan kaysa sa iba. Masdan ang tinatawag na “white 
poliey” na isang programa na pumipigil sa pag-migrate sa Australia, o ang “apartheid” sa South 
Atriea, na kung saan ang mga katutubo ay hindi maaaring uminom sa inuman ng mga puti. Sa 
Britanya, mahigit na 75% na kaso ng “raeial murders” ay mga Muslims ang biktima. Wala silang 
proteksyon sa ilalim ng batas hindi katulad ng Hudyo, Rastatrains at Sikhs. 

Sa ilalim ng pananalampalatayang Islam, ang rasismo ay binigyan ng kalutasan at ganap na 
pinawalang-saysay. Ang pagbebenta ng babae na parang kalakal ay inalis. Inilantad sa 
kahihiyan ang mga nagsasabing ang kanilang lahi ay higit kaninuman. Pinarusahan ang mga 
lumalabag dito na naging dahilan ng pagbukas ng puso ng marami, at humanga maging ang 
mga kaaway ng Islam. 

Sa katunayan ang Allah ay nagbigay ng paliwanag sa pagkakaibaiba ng mga kulay ng balat 
at salita. 

“At kabilang sa Kanyang mga Tanda, ang pagkalikha sa mga kalangitan at sa lupa, at ang 
pagkaiba ng inyong mga wika at ang inyong kulay. Katotohanan, sa mga yaon ay tanda 
doon sa may mga mainam na kaalaman. ” Banal na Qur’an:AI-Rum [30]:22 

Kung ang mga mahihirap ay itinuring na mga mababang klase, ang Propeta ng Allah 5fe ay 
inatasan na gawin silang mga kasama. 


29 Qisas, salitang Arabik na ang pinakamalapit na kahulugan ay kabayaran sa pagkitil ng buhay [blood money]. 

30 Kinuha mula sa artikulo ni Muhammad Abdel-Nasir, Nidau’ul Islam, 16 ,h Issue, “Raeism: An islamie Response” 

"Ang Allah $1 ay hindi tumitingin sa iyong kaanyuan, o kayamanan, bagkus sa inyong 
mga puso at gawa." [Ibn Majah] 

Nang si Abu Dharr ay tinawag si Bilal "0 anak ng maitim na babae, “ ay agad siyang pinagalitan 
ng Propeta (sas) at sinabi, “Katotohanan, isa kang tao na may taglay pa ring kamangmangan”. 
Siya si Bilal bin Rabah ^ na dating alipin, tagatawag ng Salah, tinitipon ang tao na magdasal ng 
limang beses maghapon, ang pinagpala na tumawag ng Athan sa unang pagkakataon. 

Maging sa politikal na aspeto ang Propeta Muhammad (sas) ay nagsabi: “Sundin ninyo ang 
inyong pinuno, kahit pa itim na alipin ang mamumuno sa inyo. ” 

Ang karapatang mamuno ay iniaatas doon sa mga pinagkalooban ng tamang katuruan at hindi 
sa antas ng katayuan, kulay o lahi. 

Ang ilang mga kilalang personalidad na yumakap sa pananalampalatayang Islam ay 
nagpahiwatig ng ganito: 

"Ang Hajj sa Meeea ay isang nakasisiyang karanasan na makita ang mga tao na kabilang sa 
iba’t ibang kulay, lahi at nasyonalidad, hari, mga pinuno ng bansa at ordinaryong tao mula sa 
mahihirap na bansa ay nakasuot ng dalawang simpleng puting tela na nagdarasal sa iisang 
Diyos nang walang ano mang halong pagmamataas o pagmamalaki. Ito ay tunay na 
kaganapan ng konsepto ng pagkakapantay-pantay sa Islam.” Oassius Clay, ngayon ay 
Muhammed Ali. 

"Hindi ko kailanman nasaksihan ang ganitong tapat na pakikitungo at nag-uumapaw na 
pakiramdam ng tunay na kapatiran na isinasagawa ng mga taong ibat iba ang kulay at lahi dito 
sa Banal na Lupa, ang tahanan ni Abraham, Muhammed, at lahat ng iba pang mga Propeta ng 
Banal na Kasulatan. Sa mga nakaraang linggo, ako ay hindi makapagsalita at manghang- 
mangha sa kabutihang ipinapakita ng lahat nang nasa aking paligid na mga taong iba’t iba ang 
kulay.” 

"Kailangan ng Amerika na maunawaan ang Islam, dahil ito ang nag-iisang relihiyon na binubura 
sa lipunan ang problema ng rasismo. ’ Ai-Hajj Malik El-Shabazz" (Maleolm X) 

Maging ang kilalang Heneral na Pranses ay nagpahayag ng paghanga sa batas ng Islam: 

“Inaasahan ko na hindi magtatagal na magawa kong pag-isahin ang lahat ng matatalino at may 
pinag-aralang tao ng lahat ng bansa at magtatag ng iisang rehimen na ayon sa mga prinsipyo 
ng Our’an na nag-iisa sa katotohanan at tanging makapaghahatid sa tao sa kasiyahan” 

Napoleon Bonaparte 

Ang Islam ay solusyon sa tinatawag na rasismo dahil ang Islam ay batas ng Allah 5fe, ang 
Lumikha sa Tao, at hindi isang gawa-gawa lamang ng tao na kalimitan ay ayon sa kanyang 
pangangailangan at kagustuhan ng isang partikular na lahi. 

Ang Banal na Our’an ay nagsabi: 

“O Sangkatauhan! Katotohanan, Kami ang lumikha sa inyo, mula sa isang lalaki at babae, 
at ginawa naming kayong mga nasyon at tribo, upang kayo ay magkakila-kilala. Tunay, 
ang pinakamainam sa inyo sa paningin ng Allah il, ay iyong pinakabanal mula sa inyo.” 

Banal na Qur’an:AI-Hujurat [49]:13 

Sa isang hadeeth ay ganito naman ang sinasabi: 

"Lahat ng tao ay pantay sa Islam, ang isang Arabo ay hindi nakahihigit sa hindi Arabo, o 
ang isang hindi Arabo sa isang Arabo, at matakot sa Allah 5 i. ” 

PANGHULING PANANALITA 

Ang paglalahad na aking isinagawa ay isang malayang pagbubunyag ng mga katotohanang 
iiwanan sa bawa’t mambabasa kung ano ang HUWAD at kung ano ang TUNAY. Bigyan natin 
ng pagkakataon ang ating mga sarili upang unawain ang mga bagay-bagay hinggil sa 
kinabibilangang pananalampalataya. Suriin kung ang mga katangiang nabanggit ng isang 
Tunay na Relihiyon ay napapaloob sa kinabibilangang relihiyon. Bilang isang matapat na 
nagsasaliksik ng katotohanan, ang mga nabanggit na batayan at pamamaraan sa pagkilatis ng 
katotohanan hinggil sa tunay na relihiyon ay mabisang pamamaraan upang ang pagkilala at 
pagtangkilik sa tunay na relihiyon ay madaling maunawaan. Huwag hayaang mamayani sa 
sarili ang kasinungalingan. 

At ipahayag: "Dumating na ang katotohanan, at naglaho na ang kasinungalingan. 
Katotohanan. Ang kabulaanan ay nakatakdang maglaho." Banal na Our’an :AI-lsra [ 17] :81 

At malalaman ninyo ang katotohanan, at ang katotohanan ang magpapalaya sa iyo. Juan 
8:32 

lisa lamang ang Diyos na Lumikha, at iisa lamang ang kanyang relihiyong ipinagkaloob sa 
sangkatauhan. Ito ang pagsunod, pagsuko at pagtalima sa Kanyang kalooban. Magkagayon 
ang paniniwala sa nag-iisang Diyos ay kasunod ng pagsasagawa ng mga gawaing pagsamba 
na naayon lamang sa Kanyang nais. Ang pagsambang ayon sa sariling kagustuhan ay 
tinatalikuran sa Islam. 

Anumang uri ng pagsamba ay nararapat na naaayon sa kagustuhan ng nag-iisang Diyos- ang 
AllahJ§. Tanging ang mga aral at turo ng Kanyang mga Sugo at Propeta ang nagsisilbing 
pamantayan upang matiyak ang pagsunod sa kagustuhan ng Allah J§. Ang pagsunod sa bawa’t 
sariling kagustuhan at kuru-kuro ang siyang nagbukas ng pinto sa pagkalat ng iba’t ibang 
pananalampalataya. Ang Allah lamang ang may karapatan at kakayahang gumawa ng mga 
batas sa Kanyang mga nilikha, dahil higit Niyang nalalaman ang kalikasan at kahihinatnan ng 
tao sa mundo 31 . 

Ang pagkilala sa nag-iisang Diyos ay siyang tanging susi tungo sa Paraiso. Ang magtakwil nito, 
matapos ipahayag ang katotohanan, ay walang puwang sa Paraiso bagkus isang malagim na 
Impiyerno ang patutunguhan. 

Sabihin doon sa mga nagtatakwil sa pananalampalataya: “Malilipol at titipunin kayo sa 
impiyerno at tunay na napakasama ang hantungang yaon!" Banal na Qur’an : Al-lmran 
[31:12 

Sa mga mambabasa, nasa inyo ang pasiya upang pag-isipan ang mga bagay na tinalakay, ang 
mga batayan, at ang pagkamakatotohanan ng mga ito. Patuloy ang paanyaya sa inyo na 
manumbalik sa likas na pananampalataya — ang Islam. Gamitin ang talino at pang-unawa na 
siyang sasaksi sa atin sa Huling Araw. Isipin ang katanungan : Ano nga ba ang Huwad at ano 
nga ba ang Tunay na Relihiyon ?” Inyong sundin ang kaalaman kaysa sa mga tradisyong 
namana. Ang kaligtasan ay nasa Islam. Nasasaad sa Banal na Qur’an: 

“Sinuman ang maghangad ng ibang relihiyon maliban sa Islam (pagsuko sa Allah), 
kailanman ay hindi ito tatanggapin sa kanya; at sa Kabilang Buhay siya ay mabibilang sa 
hanay ng mga talunan.’’. Banal na Qur’an: Al-lmran [3]:85 


31 Ang batas na gawa ng tao ay hindi kayang sagutin ang pangangailangan ng tao sa lahat ng kalagayan at panahon. Ito ay 
nagbabago ayon sa pasiya at pagnanais ng iilan, at ayon lamang sa kasalukuyang kalakalan. Kaya’t masasabi nating ito ay 
pabago-bago at hindi kailanman mapapairal sa buong sangkatauhan, at sa lahat ng panahon. 

PASASALAMAT 

Alhamdu Lillah ako ay taos pusong nagpapasalamat sa aking mga kapatid sa pananampalataya 
sa kanilang pagsuporta at matiyagang pamamatnugot upang ang maikling babasahing ito ay 
maisakatuparan. Insha Allah ipagkaloob nawa ng Allah M ang mainam na gantimpala sa buhay 
na ito at sa kabilang buhay. 

Bro. Khalid Evaristo 
Bro. Ahmad Jibreel Salas 
Bro. Yusut Butuean 
Bro. Abdulrahman Manikan 
Bro Abdulhaliq Saripada 

Jazak Allahu Khairan! 

